**УТВЪРДИЛ:**

**д-р инж. Росица Карамфилова**

*Министър на околната среда и водите*

**Г О Д И Ш Е Н П Л А Н**

**за контролната дейност на РИОСВ – Пазарджик**

**за 2023 г.**

**КОСТАДИН ГЕШЕВ**

*Директор на РИОСВ – Пазарджик*

**януари 2023 г.**

**Съдържание**

***Текстова част***  **Стр.**

**1.** Обхват на плана ....................................................................................................... 5

**1.1.** Период от време и географска област...................................................... 5

**1.2.** Задачи, компетенции и задължения на РИОСВ,

вкл. организационна структура................................................................. 7

**1.3.** Мисия и цели на РИОСВ........................................................................... 10

**1.4.** Национални политики, приоритети и приложимо законодателство..... 11

**2.** Околна среда, дейности и инсталации.................................................................... 15

**2.1.**Състояние на околната среда - екологични проблеми в района............ 15

**2.2** Контролирани дейности............................................................................. 17

**2.3.** Контролирани инсталации........................................................................ 20

**2.3.1.** Въздействие върху околната среда и дейност......................... 21

**2.3.2.** Съответствие със законодателството....................................... 23

**2.3.3.** Регистър на инсталации и дейности с издадени КР................ 24

**2.3.4.** Регистър на СЕВЕЗО обекти..................................................... 28

**2.3.4.1** Списък на групите от СЕВЕЗО обекти, при които е възможен

ефектът на доминото съгласно чл. 116з, ал. 1 от ЗООС................ 29

**2.3.4.2** Списък на групите от СЕВЕЗО обекти, при които определени

външни рискове или източници на опсаност биха могли да

увеличат риска или последствията от голяма авария

в тези предприятия/съоръжения............................................. 29

**2.3.5.** Регистър на инсталации с действащи разрешителните за емисии на парникови газове………………………………………………………………………… 29

**3.** Изпълнение на плана за преходната година.......................................................... 29

**3.1.** Цели, които е трябвало да постигнем...................................................... 29

**3.2.** Входни, изходни данни и резултати........................................................ 31

**3.3.** Оценка........................................................................................................ 32

**4.** Планирано изпълнение за годината....................................................................... 33

**4.1.** Приоритети................................................................................................ 34

**4.2.** Цели............................................................................................................ 39 **4.3.** Процедури за планови и извънпланови проверки................................. 41

**4.4.** Процедури за координиране с други

контролни органи..................................................................................... 42

**4.5.** Процедури за преглед/актуализация ……….......................................... 43

***Приложение :* Таблична част (таблици във формат Excel)**

1. Регистри на обектите за контрол

*1.1* Регистър на всички обекти, подлежащи на контрол от РИОСВ

*1.1.1* Обекти с производствени дейности

*1.1.2* Обекти/площадки с издадени решения/регистрационни документи, съгласно ЗУО

*1.1.3* Обекти - бензиностанции и терминали

*1.1.4* Защитени територии и зони, подлежащи на контрол от РИОСВ

*1.1.5* Обекти, подлежащи на контрол по ЗБР, ЗЛР и ЗГМО

1. Планирани обекти за контрол през 2023 г.

*2.1* Списък на планираните обекти за контрол през 2023 година

*2.2* Планирани проверки по компоненти и фактори на околната среда

1. Програми за планирани проверки по компоненти и фактори на околната среда

**3.1.** Въздух

Програма за планирани проверки - контрол по опазване чистотота на атмосферния въздух

**3.2.** Води

1.Програма за планирани проверки на емитери, които с отпадъчните си води изпускат приоритетни и приоритетно опасни вещества, специфични замърсители и/или други вещества, от чието въздействие могат да се променят основните параметри, характеризиращи състоянието на водното тяло

**3.3.** Почви

Програма за планирани проверки - контрол в областта на опазването, устойчивото ползване и възстановяване на почвите

**3.4.** Управление на отпадъците

*3.4.1* Програма за планирани проверки - контрол по управление на битови отпадъци

*3.4.2* Програма за планирани проверки - контрол по изпълнение на изискванията на Наредба № 6 за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци в т.ч. Плановете за привеждане на съществуващите депа за отпадъци в съответствие с Наредбата

*3.4.3* Програма за планирани проверки - контрол по изпълнение на разпоредбите на ЗУО и подзаконовите актове по неговото прилагане

**3.5.** Биологично разнообразие и национална екологична мрежа (НЕМ)

*3.5.1* Програма за планирани проверки на Защитени територии

*3.5.2* Програма за планирани проверки на Защитени зони по НАТУРА 2000

*3.5.3* Програма за планирани проверки по Закона за лечебните растения

*3.5.4* Програма за планирани проверки по Закона за биологичното разнообразие

*3.5.5* Програма за планирани проверки по Закона за генно модифицираните организми

**3.6.** ОВОС и ЕО

*3.6.1* Програма за планирани проверки по изпълнение на условията, поставени в решенията по ОВОС и решенията за преценяване на необходимостта от извършване на ОВОС

*3.6.2* Програма за планирани проверки относно наблюдение и контрол по изпълнение на мерки и условия в становища по ЕО/ Решения за преценяване на необходимостта от извършване на ЕО

*3.6.3* Програма за планирани проверки относно правното действие на актовете, издадени по реда на глава VІ от ЗООС

**3.7.** Контрол по предотвратяване на промишлено замърсяване

*3.7.1* Програма за планирани проверки по предотвратяване на промишленото замърсяване

*3.7.2* Програма за планирани проверки по условията на Комплексни разрешителни

**3.8.** Севезо и химикали

*3.8.1* Програма за планирани проверки на комисията по чл. 157а, ал. 8 от ЗООС

*3.8.2* Програма за планирани проверки по Закона за защита от вредното въздействие на химичните вещества и смеси и ЗООС

**3.9.** Ограничаване изменението на климата

Програма за планирани проверки - контрол по изпълнението на условията в Разрешителните за емисии на парникови газове(РЕПГ)

**3.10.** *Комплексни проверки*

*10* Комплексни проверки


**Текстова част**

1. **Обхват на плана**
   1. **Период от време и географска област**

Настоящият план за контролната дейност на РИОСВ-Пазарджик обхваща периода от 01.01.2023 г. до 31.12.2023 г.

РИОСВ-Пазарджик осъществява контрол и мониторинг на околната среда на територията на Пазарджишка област, състояща се от 12 самоуправляващи се общини - Батак, Белово, Брацигово, Велинград, Лесичово, Пазарджик, Панагюрище, Пещера, Ракитово, Септември, Стрелча и Сърница включващи 117 населени места.

Пазарджишка област е разположена в западната част на Горнотракийската низина, на площ 636,722 км2, което представлява около 4% от общата площ на страната.



Административна карта на РБългария

Областта обхваща части от Горнотракийската низина, Средна гора, Родопите и малка част от Рила. Голяма част от областта попада в Родопите, в Баташко-Дъбрашкият дял. Три от общините - Батак, Ракитово и Велинград, изцяло са на територията на Западните Родопи, както и голяма част от община Пещера. На територията на област Пазарджик са разположени част от източния дял на Рила, както и южните склонове на Средна гора. Урбанизираната територия е 3,3%, горите съставляват повече от половината от територията на областта - 57,1%, 35,6% са земеделските земи, реките и езерата заемат 2,6%.

Географското положение на областта и отличната свързаност са утвърдили област Пазарджик като водещ транспортен и логистичен център.

Главна водосборна река в Пазарджишка област е Марица. Басейнът на река Марица заема централната и западната част на Източнобеломорски водосборен район.

Марица е реката с най–голям водосбор на Балканския полуостров. Главните леви притоци на Марица на територията на областта са реките Тополница и Луда Яна, а главните десни - реките Крива, Яденица, Чепинска, Стара (Пещерска). Водосборът на левите притоци е районът на Средна гора, а на десните Рила и Родопите.

Обектите са разположени в басейна на р. Марица, изключение правят обектите в община Сърница, която попада в поречието на р. Доспатска.

Освен реките на територията на Пазарджишка област има значителен брой водоеми. Към края на 2022 г. в България са изградени 6840 язовири. От над 50 значими комплексни язовира в България 7 се намират на територията на областта - Батак, Голям Беглик, Широка поляна, Тополница, Доспат, Белмекен и др.

Пазарджишка област е богата на минерални и термални води. Със Закона за водите за изключителна държавна собственост са обявени осем находища на минерални води на територията на областта: „Баня” - с. Баня, община Панагюрище, „Белово” – гр.Белово, „Брацигово” – гр.Брацигово, „Варвара” - с. Варвара, община Септември, „Каменица”, „Лъджене” и „Чепино” в гр. Велинград, и „Стрелча” – гр. Стрелча. Минералните води се използват комплексно, освен за лечение и за геотермална енергия за отопление.

Областта се отличава с богато биологично разнообразие. За опазването му, на територията, контролирана от РИОСВ – Пазарджик са обявени 4 резервата, 73 защитени местности и 14 природни забележителности. Има 18 защитени зони по НАТУРА 2000, попадащи в териториалния обхват на РИОСВ-Пазарджик, като 7 от тях са защитени зони по Натура 2000 за опазване на дивите птици, а останалите 11 - защитени зони опазващи видовете и техните местообитания. Обявени за опазване са 52 защитени дървета.

Природните и географските дадености на областта са обусловили развитието на минната промишленост, дърводобивът и дървообработващата промишленост, обувната, хранителновкусовата промишленост, производство на текстил и облекла, производство на хартия и картони, и производството на лекарствени форми и добавки, фармацефтична промишленост. Големи индустриални центрове са градовете - Велинград, Пазарджик, Панагюрище, Пещера и Ракитово.

**1.2 Задачи, компетенции и задължения на РИОСВ, вкл. организационна структура.**

РИОСВ-Пазарджик е административна структура към Министъра на околната среда и водите, осигуряваща провеждането на държавната политика по опазване на околната среда на регионално ниво за област Пазарджик.

Задачите, компетенциите и задълженията на РИОСВ-Пазарджик са регламентирани от Правилника за устройството и дейността на РИОСВ, както и от Закона за опазване на околната среда (ЗООС), и всички останали закони и подзаконови нормативни уредби касаещи опазването на околната среда.

При провеждане на своята дейност РИОСВ-Пазарджик има регулиращи, контролни и информационни функции.

***Регулиращите функции*** на РИОСВ-Пазарджик включват разработване или участие в разработването на документи в областта на опазването на околната среда и устойчивото ползване на природните ресурси, и провеждане на регионално равнище дейности, свързани с политиката на държавата в тази област.

***Контролните функции*** включват осъществяването на превантивен, текущ и последващ контрол, свързан с прилагането на нормативните актове, регламентиращи качеството на компонентите на околната среда и факторите, които й въздействат.

***Информационните функции*** на РИОСВ включват предоставяне на информация в областта на околната среда на обществеността и средствата за масово осведомяване, повишаване на общественото съзнание и култура в областта на околната среда, поддържане на регистри и бази данни.

*Превантивният контрол* се осъществява чрез процедурите по ОВОС и ЕО; чрез издаване на разрешения и регистрационни документи с условия за спазване на изискванията за управление на отпадъците; чрез извършване на оценка за съвместимост (ОС) на инвестиционни предложения, планове, програми; изготвяне на становища за дейности в защитени територии и защитени зони; участие в процедурите по предложения за обявяване и промени на елементи от Националната екологична мрежа и др.

*Текущият и последващ контрол* включва проверки на обекти и лица за спазване на екологичното законодателство по компонентите – води, въздух, почви, биологично разнообразие и факторите (отпадъци, шум, ГМО, опасни химични вещества), които им въздействат.

При изпълнение на правомощията си по осъществяване на контрол, длъжностните лица от РИОСВ извършват проверки, при които се съставят констативни протоколи, съставят актове за установяване на административни нарушения, налагат принудителни административни мерки и съдействат за функционирането на Националната система за мониторинг на околната среда /НСМОС/.

Организационната структура на РИОСВ-Пазарджик е създадена в съответствие с Правилника за устройството и дейността на РИОСВ и обезпечава осъществяването на контрол по законодателството в областта на околната среда. Инспекцията е структурирана в две администрации - обща и специализирана и е с общо 36 щатни бройки.

Общата администрацияна РИОСВ-Пазарджик е представена от Дирекция „Административно-финансови и правни дейности”. Тя подпомага осъществяване на правомощията на директора, създава условия за осъществяване на дейността на специализираната администрация и извършва техническите дейности по административното обслужване. Общата администрация осигурява информационните връзки и комуникации, организира и провежда на територията на РИОСВ-Пазарджик кампании за повишаване на общественото съзнание и култура в областта на околната среда на регионално ниво.

Специализираната администрация в РИОСВ-Пазарджик е представена от Дирекциите „Контрол на околната среда” и „Превантивна дейност”.

Дирекция „Контрол на околната среда” извършва контрол по опазване на компонентите на околната среда и факторите, които й влияят, налага принудително-административни мерки съгласно нормативните актове, анализира резултатите от измерванията от пунктовете на НАСЕМ за състоянието на атмосферния въздух, водите и почвите, и предоставя информация на МОСВ; изготвя регистрационни и разрешителни документи по отношение на фактор отпадъци, прилага изискванията за екологичната отговорност по отношение на предотвратяването и отстраняването на екологични щети; контролира обектите, работещи с опасни химични вещества (ОХВ).

Дирекция „Превантивна дейност” прилага разпоредбите на глава шеста от Закона за опазване на околната среда и произтичащите поднормативни актове чрез провеждане на: процедури по преценяване на необходимостта от ОВОС и ЕО, изготвяне на решения по ОВОС и становища по ЕО; процедури по оценка на съвместимостта на планове, програми, проекти и инвестиционни предложения с предмета и целите на опазване в защитените зони, както и др. съгласувателни документи, необходими при одобряването на инвестиционни предложения (ИП), планове и програми, и компонент биоразнообразие; поддържа регистри с база данни, съгласно специализираното законодателство.



**1.3.Мисия и цели на РИОСВ**

Мисията на Регионалната инспекция по околната среда и водите - Пазарджик е да съхрани природните богатства в териториалния обхват на инспекцията и да осигури здравословна околна среда за населението й.

Целите на инспекцията са свързани с подобряване на екологичните показатели и  
приоритизиране на екологично важните аспекти при провеждането на държавната политика по опазването на околната среда на регионално равнище.

Целите на РИОСВ-Пазарджик произтичат от мисията и стратегическите цели на МОСВ за опазване и подобряване състоянието на околната среда, разумно и ефективно използване на природните ресурси и осигуряване на възпроизводството, съхраняване на разнообразието и възстановяване на екосистемите и услугите, които те предоставят.

Основните цели за 2023 година на РИОСВ – Пазарджик са:

* ***По-здравословна околна среда*** – ще бъде постигната чрез:
  + *намаляване нивата на емисиите до достигане на общоевропейските норми за качество на атмосферния въздух*

Постигането на тази цел е чрез предотвратяване или ограничаване на вредните емисии, изпускани в атмосферния въздух от неподвижни източници, намаляване и ограничаване на неорганизираните емисии

* + *намаляване на емисиите на парникови газове*

Целта ще бъде постигната чрез ограничаване на употребата на флуорсъдържащи парникови газове с висок потенциал на глобално затопляне, чрез контрол на оператори на хладилно, климатично и термопомпено оборудване в изпълнение на регламент (EO) №1005/2009 и регламент (EС) № 517/2014.

* *намаляване нивата на шум от промишлени източници*

Осъществяване на текущ контрол на източниците на шум.

* *опазване и подобряване състоянието на водните ресурси*

Предотвратяване или намаляване на замърсяването на водите при източника на замърсяване чрез подобряване качеството на заустваните отпадъчни води от обектите, чрез извършване на системен емисионен контрол по спазване на условията и ограниченията, разписани в издадените разрешителни за заустване на отпадъчни води по Закона за водите (ЗВ) или комплексните разрешителни по смисъла на Закона за опазване на околната среда (ЗООС), в т.ч. и подобряване ефективността на работата на пречиствателните съоръжения за отпадъчни води.

* + *предотвратяване на промишленото замърсяване и екологична отговорност.*

- Оптимизиране на качеството на превантивния подход чрез указания на възложителите на ИП и на засилена контролна дейност с цел спазване на нормативната уредба, както и недопускане наличието на инсталация, попадаща в приложното поле на Приложение № 4 от ЗООС работеща без издадено КР.

- Контрол по изпълнение на поставените условия в комплексните разрешителни.

- контрол по изпълнение изискванията на нормативната уредба в областта на екологична отговорност на оператори попадащи в приложното поле на *Закона за отговорността за предотвратяване и отстраняване на екологични щети.*

* ***Предотвратяване на вредното въздействие от опасни химични вещества и смеси* *върху човешкото здраве и околна сред*а.** Системен контрол по изпълнение на изискванията на законодателството по химикали като Регламент (ЕО) 1907/2006 (REACH), Регламент (ЕО) 1272/2008 (CLP), Регламент (ЕО) № 2019/1021 относно устойчивите органични замърсители и другите, Регламент (ЕО) 648/2004 относно детергентите и другите относими нормативни актове.
* ***Опазване, устойчиво ползване и възстановяване функциите на почвите****.*

Целта ще бъде постигната с: контрол на рекултиварани общинските депа, провеждане мониторинг на почвите, като част от Националната система за мониторинг на околната среда; контрол за опазване и екологосъобразното използване на земните недра в действащи кариери при извършване на дейности за добив.

* ***Насърчаване на устойчивото потребление и производство***

Целта ще бъде постигната чрез устойчиво управление на отпадъците:

- Депониране на отпадъците на регионалните депа - Панагюрище и Пазарджик;

- Повишаване ефективността на контролната дейност по прилагането на законовите изисквания, касаещи управлението на отпадъците. Взаимодействие с други контролни органи и местните власти по прилагане на законовите изисквания.

Резултатът от постигането на целта е намаляване на въздействието върху околната среда, свързано с използването на природните ресурси и генерирането на отпадъци, увеличаване на количествата рециклирани и оползотворени отпадъци и намаляване на количествата депонирани отпадъци.

* ***Опазване, поддържане и възстановяване на биологичното разнообразие***

Целта ще бъде простигната чрез:

* + Контрол по спазването на режимите за защитените територии и защитените зони, опазването на защитените растителни и животински видове и техните местообитания;
  + Изпълнение на дейностите, включени в плановете за управление на защитени територии;
  + Контрол по търговия със защитени биологични видове.
* ***Ограничаване въздействието върху компонентите и факторите на околната среда при реализацията на нови обекти.*** 
  + Целта е дългосрочна и ще бъде постигната чрез провеждането на процедурите по ОВОС и ЕО в съответствие с разпоредбите на глава VI на ЗООС и Наредбите по ОВОС и по Екологична оценка (ЕО);
* ***Повишаване на съзнанието и екологичната култура на населението в сферата на околната среда, включително от най-ранна възраст.***

Организиране на мероприятия и кампании насочени към насърчаване на личната отговорност на всеки за опазването на природата, включително повишаване на използването на електронните средства за достъп до информация и участие на обществеността в процеса на вземане на решения.

- Осигуряване на информация за състоянието на околната среда за целите на политиките за опазване на околната среда, в т.ч. чрез поддържане на публичен достъп до информация.

**1.4. Национални политики, приоритети и приложимо законодателство**

Разработването и провеждането на националната политика по околна среда в Република България е отговорност на Министерството на околната среда и водите. Мисията на министерството е да съхрани природните богатства на България и да осигури здравословна околна среда за населението й.

Дейността на РИОСВ е тясно свързана с националната политика, провеждана на регионално ниво съгласно стратегиите, програмите, плановете и съществуващото законодателство по околна среда.

При планиране на контролната дейност през 2023 г. РИОСВ-Пазарджик ще продължава да следва приоритетите, изведени в националните политики, провеждани на местно ниво, съгласно стратегиите, програмите, плановете и съществуващото законодателство по околна среда, а именно:

* ***Политика I:* Намаляване на вредните емисии в атмосферата и подобряване качеството на атмосферния въздух.**
* *Приоритети*: Намаляване нивата на фини прахови частици (ФПЧ10) за постигане качеството на атмосферния въздух, които не пораждат значителни отрицателни въздействия и рискове за човешкото здраве и околната среда.

- Контрол на горивни и производствени инсталации с цел спазване на емисионните норми. Намаляване и ограничаване на неорганизираните емисии.

- Ефективен контрол по изпълнение на заложените мерки в Плановете за действие към общинските програми по чл. 27 от ЗЧАВ.

- Засилен контрол на оператори, извършващи дейности по Регламент (ЕО) No 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой (Регламент (ЕО) No 1005/2009).

* Засилен контрол на оператори, извършващи дейности по Регламент (ЕС) No 517/2014 на Европейския парламент и на Съвета от 16 април 2014 г. за флуорсъдържащите парникови газове (Регламент (ЕС) No 517/2014).

***• Политика II:* Оценка, управление и опазване на водите.**

* + - *Приоритети:*
* Контрол на всички обекти с издадени разрешителни за заустване на отпадъчни води в повърхностни водни обекти, по изпълнение на условията поставени в тях.
* Контрол на оператори с установени нарушения свързани със замърсяване на повърхностни водни обекти;
* Контрол на оператори, които формират приоритетни и приоритетно опасни вещества.
* ***Политика III:* Устойчиво управление на отпадъците – интегрирана система за управление на отпадъците и опазване на почвите.**
* *Приоритети:* 
  + Намаляване на количеството депонирани битови отпадъци, чрез предварително третиране, рециклиране, оползотворяване и обезвреждане на  
    отпадъците на регионален принцип.
  + Предотвратяване образуването на нерегламентирани сметища.
  + Недопускане на нерегламентирано изгаряне на отпадъците чрез контрол на обектите, при чиято дейност се образуват отработени масла, излезли от употреба гуми и др.
  + Контрол на лицата, пускащи на пазара продукти, след употребата, на които се образуват масово разпространени отпадъци.
  + Ефективен контрол върху състоянието на складовете с негодни за употреба ПРЗ и Б-Б кубовете на територията на област Пазарджик.
* ***Политика IV:* Съхраняване, укрепване и възстановяване на екосистеми, местообитания, видове.**

***Приоритет:***

* + Ограничаване загубата на биологично разнообразие и запазване на естествените екосистеми.
  + Контрол по изпълнение на дейностите в плановете за управление на резервати в териториалния обхват на инспекцията.
* ***Политика VI:******Оценка и управление на въздействието върху околната среда.***
* *Приоритети:*

- Недопускане експлоатацията на обекти/дейности без необходимите разрешителни и проведени процедури по ЗООС.

- Последващ контрол относно поставените условия в тях в зависимост от фазите на реализиране на съответното инвестиционно предложение, план или програма.

* ***Политика VII:* Управление на опасните химични вещества и контрол при предотвратяване на екологични щети**
* *Приоритети:* 
  + Осигуряване на ефективен контрол върху предотвратяване и отстраняване на екологични щети.
  + Осигуряване на ефективен контрол на риска от големи аварии, съгласно Глава 7, Раздел І от ЗООС.
  + Осигуряване на ефективен контрол по отношение на съхранението на опасни химични вещества и смеси.

***Политика VI: Подобряване на бизнес средата и насърчаване на инвестиционната активност чрез намаляване на административни и финансови тежести в бизнеса.***

* *Приоритети:* 
  + Електронно обслужване с цел повишаване ефективността и достъпа до информация.
  + Попълване, актуализиране и вписване на информация в Публичени регистри, в рамките на компетенциите на РИОСВ.

***Политика VIII: Усъвършенстване на контрола и повишаване на общественото съзнание и култура по въпросите на околната среда.***

*Приоритети:*

* + Провеждане на национални информационно-образователни кампании.
  + Ежемесечно публикуване на сайта на доклади /информация/ с цел информираност на населението по отношение на извършваните проверки, резултатите и предприети действия в резултат на контролната дейност;

**Приложимо законодателство и промени**

Нормативната уредба се урежда с приетите закони, наредби, инструкции и методики по опазване на околната среда. През 2022 г. влязоха в сила промени в някои от основните нормативни документи:

*• Закон за опазване на околната среда (ЗООС)* - Обн. ДВ. бр.91 от 25 Септември 2002г., изм. и доп. бр. 102 от 23.12.2022 г., в сила от 1.01.2023 г.

• *Закон за чистотата на атмосферния въздух* – Обн. ДВ, бр. 45 от 28.05.1996 г., изм. ДВ. бр.102 от 23.12.2022г.

Измененията на закона през 2022г. касаят издаване от министъра на здравеопазването, министъра на земеделието и министъра на транспорта, информационните технологии и съобщенията наредба за ограничаване на стопанските дейности и за ползването на растителната продукция от ивиците край пътищата в зависимост от замърсяването на атмосферния въздух от моторните превозни средства; контрол по прилагане на Регламент (ЕО) № 1005/2009.

• *Наредба № 6 от 2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда, в помещенията на жилищни и обществени сгради, в зони и територии, предназначени за жилищно строителство, рекреационни зони и територии и зони със смесено предназначение, методите за оценка на стойностите на показателите за шум и на вредните ефекти от шума върху здравето на населението* - Обн. ДВ, бр.58 от 18.07. 2006г., изм. и доп. ДВ., бр.24 от 25.03. 2022г.

Изменението касае Приложение № 1 към чл. 4, ал. 1 Показатели за шум и Приложение № 3 към чл. 6, ал.1

• *Наредба за ограничаване емисиите на летливи органични съединения при употребата на органични разтворители в определени бои, лакове и авторепаратурни продукти* - Обн. ДВ, бр.20 от 6.03 2007г., изм. и доп. ДВ. бр.7 от 25.01.2022 г.

Измененията касаят реда за подаване на заявление за издаване на разрешение.

• Наредба за изискванията за качество на твърдите горива, използвани за битово отопление, условията, реда и начина на техния контрол (обн. ДВ, бр. 7 от 25.01.2022г.). С наредбата се прецизира обхвата на топлинната мощност на горивните инсталации, прадназначени за битово отоплени, за които се прилагат изискванията на наредбата, с цел избягване противоречия с Наредба № 1 от 2005 г. (обн., ДВ, бр. 64 от 5.08.2005 г.).

• *Закон за управление на отпадъците (ЗУО*) - Обн. ДВ. бр.53 от 13 Юли 2012 г., посл. изм. и доп. бр. 17 от 1.03.2022 г., в сила от 1.01.2022 г.

  Промените касаят месечните обезпечения и отчисления за 2021 г., 2022 г. и 2023 г. по чл. 60, ал. 2, т. 1 и 2 и чл. 64, ал. 1 от Закона за управление на отпадъците.

* + - * *Наредба за разделно събиране на биоотпадъци и третиране на биоразградимите отпадъци* - Обн., ДВ, бр. 11 от 31.01.2017 г., , посл. изм. ДВ, бр. 100 от 16.12.2022 г.

Изменението касае документирането и водене на отчетност на лицата, които произвеждат продукт от оползотворяване на биоотпадъци.

* *Наредба № 2 от 23.07.2014 г. за класификация на отпадъците* - обн., ДВ, бр. 66 от 8.08.2014 г., посл. изм. ДВ бр. 53 от 8.07.2022 г.

Измененията са относно подаването на документи за класификация на отпадъците и тяхното въвеждане единствено чрез Националната информационна система „Отпадъци” /НИСО/.

* *Наредба за намаляване на въздействието на определени пластмасови*

*продукти върху околната среда прието с ПМС №354 от 26.10.2021 г.  
Обн. ДВ. бр.91 от 2 Ноември 2021 г*., посл. изм. ДВ бр.100 от 16.12.2022 г.

• С наредбата се определят: мерките за постигане на устойчиво намаляване на употребата на определени пластмасови продукти за еднократна употреба (ППЕУ);  
 • *Наредба за опаковки и отпадъци от опаковки обн. ДВ, бр. 85/2012 г., изм. и доп. ДВ бр.2/2021 г., посл. изм. бр. 100 от 16.12.2022 г.*

Измененията и допълненията се отнасят за всички пуснати на пазара опаковани стоки, за които задължително се прилага схема на разширена отговорност на производителя. Посочени са и условията и реда за регистриране на лицата, които пускат на пазара опаковани стоки.

• Закон за отговорността за предотвратяване и отстраняване на екологични щети обн., ДВ, [бр. 43](https://web.apis.bg/p.php?i=330655&b=0) от 29.04.2008 г.,изм., бр. 102 от 23.12.2022 г., в сила от 1.01.2023 г.

* + - * *Закон за отговорността за предотвратяване и отстраняване* *на екологични щети* - Обн., ДВ, бр. 43 от 29.04.2008 г., изм. бр.102 от 23.12.2022 г.

Изменението е в промяна в реда за предоставяне на информацията за състоянието на почвените ресурси съгласно чл. 11, ал. 2.

* *Наредба за* [*публичния регистър на операторите, които извършват дейностите по приложение № 1 към чл.3, т. 1 от Закона за отговорността за предотвратяване и отстраняване на екологични щети*](https://www.moew.government.bg/static/media/ups/tiny/Ekologichna_otgovornost/Zakonodatelstvo/NAREDBA_publicen_registyr_ZOPOESHt.pdf)(приета с ПМС №317 от 12.12.2008 г., обн. ДВ. бр.109 от 23.12.2008г., бр.36 от 13 05 2022г.).

• *Наредбата за предотвратяване на големи аварии с опасни вещества и ограничаване на последствиятаот тях.* Прецизирани са процедурите по разглеждане на документите на предприятията с нисък и висок рисков потенциал. Направени са промени в организацията на работата на комисиите по чл. 157 а, ал. 2 от ЗООС.

• Изменение и допълнение на Регламент (ЕО) № 1907/2006 (REACH). Изменени са направени в приложения VI—X и XIVм.

• Изменение и допълнение на Регламент (ЕС) 2019/1021 относно устойчивите органични замърсители. Изменено е приложение I.

1. **Околна среда, дейности и инсталации.** 
   1. **Състояние на околната среда - екологични проблеми в района**

Основните антропогенни фактори, които оказват влияние върху качествата на околната среда са: промишленост, транспорт, бит, нерегламентирани сметища, нерегламентирано третиране на отпадъци (запалване), състояние на пътна и канализационна инфраструктура в населените места, шум, нерегламентирано бране на защитени лечебни растения. Тези фактори влияят върху състоянието на компонентите на околната среда - атмосферен въздух, водите, почвите и биоразнообразието.

И през 2023 г. състоянието на околната среда в региона ще се наблюдава и анализира чрез подсистемите на Националната система за екологичен мониторинг (НАСЕМ) на МОСВ за:

* мониторинг на атмосферния въздух;
* мониторинг на отпадъчни води;
* мониторинг на шумовото натоварване на околната среда.

Основни екологични проблеми в района са:

* **Замърсяване на атмосферния въздух**

Наблюдението и контролът върху състоянието на атмосферния въздух на територията на област Пазарджик се осъществява от една автоматична измервателна станция в горски екосистеми – с. Юндола, община Велинград и един пункт с ръчно пробонабиране и последващ лабораторен анализ в гр. Пазарджик, пл. „Васил Левски“ № 5, РИОСВ – Пазарджик, шифър на пункта: BG0047А, които са част от Националната система за контрол качеството на въздуха.

Данните от автоматичната измервателна станция в горски екосистеми с. Юндола се получават в ИАОС.

Пунктът за ръчно пробонабиране в гр. Пазарджик е за показатели серен диоксид (SO2), азотен диоксид (NO2) и фини прахови частици (ФПЧ10). В РИОСВ – Пазарджик от РЛ Пазарджик към ИАОС постъпват измерените концентрации на SO2 и NO2. Данните за SO2 и NO2 се докладват 4 (четири) пъти на ден. Средночасовите стойности имат само индикативен характер и съответно времевият обхват на измерването не позволява да се извърши оценка на нивата на замърсителите в денонощие, както и в годишен аспект.

През 2022г. за SO2 и NO2 не са регистрирани превишения на измерените концентрации от средночасовите норми за SO2 – 350 μg/m3 и NO2 - 200 μg/m3, съгласно Наредба № 12 от 15 юли 2010 г. за норми за серен диоксид, азотен диоксид, фини прахови частици, олово, бензен, въглероден оксид и озон в атмосферния въздух (Обн. ДВ, бр. 79 от 8.10.2019 г.).

Протоколи от изпитване с резултати за фини прахови частици (ФПЧ10) се получават от РЛ Пловдив към ИАОС.

РИОСВ – Пазарджик за замърсител ФПЧ10 за 2022 г. разполага с данни от 1.01.2022-12.12.2022г. Регистрираните данни за ФПЧ10 са 283, от които са отчетени 10 превишения на средноденонощната норма, времевия обхват е 77,32%.

В периодите от 01.02-14.02.2022г., 13.09-28.09.2022г. и 21.10-22.11.2022г. не е извършвано пробонабиране поради ремонти и профилактика на апаратурата.

***Община Пазарджик*** има изготвена и приета от Общински съвет – Пазарджик с Решение №205 от 12 септември 2022 г., взето с Протокол №10 актуализирана „Програма за управление качеството на атмосферния въздух на община Пазарджик за периода 2021 – 2027 г.“ и План за действие към същата.

**Община Панагюрище** - през 2022 г. е връчено предписание за разработване на Програма за подобряване качеството на атмосферния въздух, както и на план за действие към нея със срок до 24.11.2023 г. През м. август 2022 г. е проведен програмен съвет за оценка и управление на КАВ в община Панагюрище.

***Община Велинград*** във връзка „Общинска програма за намаляване нивата на замърсителите и достигане на утвърдените норми за вредни вещества на община Велинград за периода 2020-2025 г.“ е дадено писмо за извършване на дисперсното моделиране на разпространението на замърсяването и приноса на отделните източници на емисии по показател ФПЧ10, включително анализът на резултатите от моделирането за базова 2018 г., през която е извършено измерване с мобилна автоматична станция (МАС) на РЛ Пловдив към ИАОС.

* През 2022 г. не са отчетени нива на шумово натоварване над допустимите норми при извършените собствени измервания.
* **Основни проблеми, свързани със замърсяването на водите**

Основен проблем, свързан със замърсяването на водитеелипсата на изградени селищни пречиствателни станции, особено за агломерации с над 10 000 екв. жители. Натоварването на водните тела с непречистени отпадъчни води влошава екологичното им състояние.

За периода на 2022 г. в значителна степен продължава редуциране на замърсяването на повърхностните водни обекти (тела) от канализационните системи на населените места, в резултат от въвеждането в експлоатация на градските пречиствателни станции /ГПСОВ/ на общините: Пазарджик, Пещера, Панагюрище и Септември.

За всички общини без ГПСОВ е проведена процедура за издаване на разрешително за заустване на отпадъчни води в повърхностен воден обект на етап проект.

За подобряване на инфраструктурата за събиране и пречистване на отпадъчните води за останалите общини в област Пазарджик, чрез изграждане на довеждащи колектори и пречиствателни станции на гр. Велинград, гр. Батак, гр. Ракитово и гр. Стрелча се предвижда същите да бъдат финансирани от новия програмен период на оперативна програма „Околна среда“.

Друг съществен екологичен проблем за региона са закритите площадки за рудодобив: пл.”Елшица” и пл. „Медет”.

Дружеството осъществяващо дейността по рекултивация на нарушените терени и управлението на водите за изброените площадки на територията на област Пазарджик е „Еко Антрацит” ЕАД, гр. София с принципал Министерство на икономиката.

През периода от 2017 г. до 2022 г., в изпълнение на заложените мерки в ПУРБ на БД ИБР, „Еко Антрацит” ЕАД е предприело следните действия които се изпълняват:

* За пл. „Елшица”:

„Еко Антрацит” ЕАД е сключило рамков договор № ЕА-11-01/16.08.2018г. и допълнително споразумение от 29.08.2018 г. с „Монтажи” ЕАД за проектиране и изпълнение на обект рудник „Елшица” - управление и пречистване на води и мониторинг в срок до 48 месеца от дата на подписване на договора.

През 2022 г. се изпълнява строителството на ПСОВ за дренажни води от пл. „Елшица“, както и довеждащите колектори и открити канали за дъждовни и дренажни води. Второто полугодие са преустановени строително-монтажните дейности.

* за пл. Медет:

Разработеният и изпълняван проект „Рудник „Медет” - Управление и пречистване на води и мониторинг. Първи етап – управление на води”, предвижда разделяне на чисти и замърсени води и отвеждане на замърсените в котлована на рудник „Медет”.

През 2022 г. не са извършвани строително-монтажни дейности на пл. Медет поради липса на средства.

* **Основни проблеми свързани с управление на отпадъците и опазване на почвите са:**
  + Независимо, че всички населени места са обхванати в системи за организирано сметосъбиране и сметоизвозване на битови отпадъци, продължава да се констатира изхвърляне на битови отпадъци на неразрешени за това места (републиканска и общинска пътна мрежа, входно-изходни зони на населени места, речни легла и прилежащите им територии и горски територии). РИОСВ-Пазарджик изготвя регулярно графици с определени отговорници за проверка на гореизброените места, като в хода на проверката се дават предписания на кметовете на общини, ОПУ-Пазарджик и ДГС. При неизпълнение на същите се търси административно наказателна отговорност. Контролът ще продължи и през 2023 г.
  + Проблем по отношение на отпадъците е третирането на строителните отпадъци. В общините липсват съоръжения за оползотворяване/обезвреждане на генерираните строителни отпадъци от бита и бизнеса. И през настоящата година ще продължи контролът от страна на РИОСВ по изпълнение на заложените мерки в регионалните и общински програми за управление на отпадъците.
  + Изградени и пуснати в експлоатация са две регионални депа – Панагюрище и Пазарджик, с което е преустановена експлоатацията на всички общински депа на територията на област Пазарджик. Управлението на битовите отпадъци става вече на регионален принцип.
* **Основни проблеми по отношение на компонент ,,Почви**
  + Проблем представлява съхранението на залежали и негодни за употреба пестициди в Б-Б кубове и складове, общинска, държавна и частна собственост, и свързаната с това потенциална възможност за замърсяване на прилежащи терени.
  + Друг екологичен проблем е от дейностите по добив и първична преработка на подземни богатства по отношение опазване на почвите.
* **Биологично разнообразие и защитени територии**

Като проблеми се очертават:

* + Нарушения в защитени територии.
  + Екземпляри от животински видове, оказали ли се в безпомощно състояние.
  + Осъществяването на дейности, които не са преминали процедура по оценка за съвместимостта им с предмета и целите на опазване на защитени зони.
  1. **Контролирани дейности**

След актуализация на регистъра на всички обекти, които подлежат на контрол и проверки съгласно законодателството по опазване на околната среда на територията на област Пазарджик общият брой е 1586, завишен с 27 спрямо предходната година. Обектите, подлежащи на контрол през 2023 г. са **442**. Подлежащите на контрол обекти са определени на база база изисквания в нормативната уредба и степента на риска за увреждане или замърсяване на околната среда.

Основните дейности, заложени за контрол от РИОСВ – Пазарджик през 2023 г. са в сферата на леката и дървообработващата промишленост, производство на лекарствени форми и добавки, производство на мебели, добив и преработка на подземни богатства, третиране на отпадъци, вкл. трансграничен превоз на отпадъци по Регламент (ЕО) №1013/2006 и др.

Във връзка с горното през 2023 г. ще се извършва контрол по отношение на:

По отношение на ***атмосферния въздух***:

* + обекти с неподвижни източници на емисии на вредни вещества в отпадъчни газове, в т. ч. средни горивни инсталации, големи горивни източници, оператори на оборудване с флуорсъдържащи парникови газове, обекти, класифицирани с висок риск, разположени в райони за оценка и управление на качеството на атмосферния въздух;
  + оператори, използващи в производствената си дейност продукти, съдържащи летливи органични съединения (ЛОС);
  + обекти, срещу които има постъпили сигнали и жалби.

- предвидени са за контрол обекти с издадени Разрешителни за емисии на парникови газове в обхвата на Закона за ограничаване изменението на климата. Предвижда се контрол на инсталираните капацитети, вид на използваните горива и измервателни устройства, изисквания за мониторинг и докладване.

* **По отношение на фактор „*шум*“**

- Контрол върху инсталации и съоръжения от промишлеността, източници на шум в околната среда;

- Контролните измервания на шума, излъчван в околната среда от промишлени обекти, се извършва по предварително изготвен годишен график, който се съгласува с ИАОС – София.

**• По отношение на *отпадъчните води*.**

- Контрол на обектите формиращи отпадъчни води, параметрите и изпълнението на условията и изискванията в издадените разрешителни за заустване на отпадъчни води и комплексните разрешителни издадени по реда на ЗООС,

- Контрол на аварийните изпускания на отпадъчни води, поддържане на база данни за извършения мониторинг и за контрол за състоянието на отпадъчните води.

- Контрол на всички обекти, формиращи емисии на приоритетни и приоритетно опасни вещества, общи и специфични замърсители и заустващи в повърхностни води, включени в ,,Информационната система за разрешителни и мониторинг при управлението на водите“. Контролът на тези обекти се извършва съвместно с Регионалната лаборатория Пазарджик към ИАОС – София задължително два пъти годишно, с изключение на канализационните колектори без изградени пречиствателни станции и за обектите със сезонен режим на работа, които се контролират един път годишно.

* **Обект на контрол по фактор „*отпадъци*“ са:**
  + спазване на изискванията за третиране на отпадъци и на условията по издадените разрешения и регистрационни документи по ЗУО;
  + спазване на изискванията на *Регламент (ЕО) № 1013/2006* относно превози на отпадъци;
  + нерегламентираното изгаряне на отпадъци (ИУГ и други лесно запалими материали);
  + лица, включени в заповед по чл. 59 от ЗУО на Министъра на околната среда и водите, които не са изпълнили задълженията си по чл. 14 от ЗУО по всички масово разпространени отпадъци;
  + на всички оператори и инсталации, третиращи опасни отпадъци ;
  + на инсталации за изгаряне/или съвместно изгаряне на отпадъци за спазване на нормативните изисквания;
  + дейността на лица, извършващи рециклиране на отпадъци от пластмасови опаковки;
  + спазване изискванията на чл. 10, ал. 3, 4 и 5 от Наредбата за изискванията за третиране на излезли от употреба гуми;
  + изпълнение задълженията на кметовете на общини по чл. 19, ал. 3 от ЗУО относно управление на отпадъци, образувани на територията на общината;
  + общините за изпълнение на заложените мерки в плановете за действие към регионалните и общински програми за управление на отпадъците по чл.52 ЗУО;
  + дейността на търговци и/или брокери относно спазване изискванията на Наредба № 1/2014г. за реда и образците, по които се предоставя информация за дейностите по отпадъците, както и реда за водене на публични регистри;
  + лица, които извършват дейности по събиране и транспортиране на отпадъци, вкл. на отпадъци, с които се извършва трансграничен превоз на отпадъци по Регламент (ЕО) 1013/2006г.
  + Контрол на всички съществуващи депа, които подлежат на закриване поради въвеждане в експлоатация на регионалните депа в редовна експлоатация и изпълнение на изискванията на Наредба № 6 за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци.
* По отношение на ***опазване на почвите***

Акцентът в контрола ще бъде на:

- рудници и кариери за добив на подземни богатства по отношение състоянието на почвите при извършване на дейностите по предоставени концесии за добив и първична преработка на подземни богатства;

- изпълнение на проекти за рекултивация на общински депа с преустановена експлоатация.

- контролиране на техническото състояние на Б-Б кубове и складове за ПРЗ, относно съхранението на залежали и негодни за употреба пестициди .

* По отношение на ***химични вещества*** и контрол на риска от големи аварии ще бъде извършен контрол на:
  + производители, вносители, дистрибутори, индустриални и професионални потребители на химични вещества в самостоятелен вид или в смеси. През 2022 г. ще се извърши контрол по *Регламент (EО) 1907/2006 (REACH), Регламент (ЕС) 1272/2008 CLP, Регламент (ЕС) 2019/1021 относно устойчивите органични замърсители, Регламент (ЕС) 2019/1020 относно надзора на пазара, Наредба за реда и начина на съхранение на опасни химични вещества и смеси.*
  + предприятия/съоръжения, класифицирани с висок или нисък рисков потенциал, съгласно чл. 103, ал. 1 от ЗООС;
* ***Комплексни разрешителни***: контрол на оператори на инсталации с издадено комплексно разрешително по смисъла на чл. 117 от ЗООС.
* По отношение на ***екологична отговорност*** са планирани проверки на оператори извършващи дейности по Приложение № 1 към чл. 3 т. 1 от *Закона за отговорността за предотвратяване и отстраняване на екологични щети* във връзка със спазване изискванията на *Наредба № 1 от 29.10.2008 г. за вида на превантивните и оздравителните мерки в предвидените от Закона за отговорността за предотвратяване и отстраняване на екологични щети и за минималния размер на разходите за тяхното изпълнение* и изпълнение на задълженията на операторите по чл. 17, ал. 1 от ЗОПОЕЩ.
* **По отношение на *биологичното разнообразие*:**

Извършва се контрол по:

* + Опазването на защитени територии – част от Националната екологична мрежа за спазване на режимите на резервати, защитени местности и природни забележителности;
  + Спазване на режимите на защитените зони в заповедите за обявяване и условията в решенията по оценка за съвместимостта;
  + Опазване и наблюдение състоянието на вековни и забележителни дървета;
  + Зоомагазини и пазари, както и на разрешителни, издадени от министъра на околната среда и водите за изключенията от забраните на Закона за биологичното разнообразие;
  + Зоомагазини във връзка с Регулиране на търговията с екземпляри от застрашени видове от дивата флора и фауна, съгласно Регламент 338/97 на Съвета на европейската общност;
  + Опазване и устойчиво ползване на лечебни растения, вкл. и събирането и изкупуването на получаваните от тях билки;
  + Дейността на обекти свързана с ГМО.
* ***Направление ОВОС и ЕО:***

Контролна дейност ще се извършва на:

- условията и мерките по чл. 96, ал. 1, т. 7 от ЗООС в издадените решения по ОВОС и условията поставени в решенията за преценяване необходимостта от извършване на ОВОС;

- контрола по изпълнението на мерките, посочени в становището по ЕО, или на условията и мерките в решение за преценяване на необходимостта от извършване на ЕО в процеса на прилагането на плана или програмата.

- проверки за правно действие на актове издадени по реда на Глава Шеста от ЗООС.

* **EMAS**

На територията контролирана от РИОСВ-Пазарджик няма организации регистрирани по EMAS.

* 1. **Контролирани инсталации.**

След извършената актуализация на регистъра на обектите подлежащи на контрол в териториалният обхват на РИОСВ-Пазарджик – 1586, от тях са:

* + 21 оператора с издадени Комплексни разрешителни за 28 инсталации;
  + 11обекта в обхвата на Глава седма, раздел I от *Закон за опазване на околната среда* (СЕВЕЗО обекти) ;
  + 813 обекта с производствени дейности;
  + 117 обекта за съхранение и продажба на горива за МПС – бензиностанции
  + 88 обекта/площадки с издадени разрешения съгласно ЗУО ;
  + 90 обекта/площадки с издадени регистрационни документи съгласно ЗУО;
  + Нотификации за трансграничен превоз на отпадъци – 4 обекта
  + 56 обекта с издадени разрешителни за заустване на отпадъчни води;
  + 3 обекта с издадено разрешително за емисии на парникови газове.
  + Други обекти - 383.

Планираните обекти за контрол през 2023 г. и честотата на проверките е съобразена с дейността на инсталациите, въздействието им върху околната среда и човешкото здраве. Взети са под внимание констатациите от предходни проверки, дадените предписания, наложени санкции, резултати от проведен собствен мониторинг, както и получени основателни жалби и сигнали и др.

За обектите, подлежащи на контрол е извършена оценка на риска, съгласно Процедура за определяне на оценка на риска на обектите, подлежащи на контрол в териториалния обхват на РИОСВ.

В годишния план на РИОСВ–Пазарджик са включени за контрол следните обекти и инсталации:

* инсталации, попадащи в обхвата на Приложение №4 от ЗООС и с издадени комплексни разрешителни;
* в които има налични химични вещества и смеси, производители, вносители, дистрибутори и потребители на химични вещества, смеси и изделия.
* с издадени разрешителни за заустване на отпадъчни води;
* попадащи в обхвата на *Регламент (ЕС) 517/2014*;
* употребяващи органични разтворители;
* инсталации, третиращи отпадъци получени от трансграничен превоз по нотификации съгласно Регламент (ЕО) №1023/2006;
* инсталации и оператори третиращи опасни отпадъци;
* инсталации за изгаряне и/или съвместно изгаряне на отпадъци;
* инсталации за сепариране на отпадъци от опаковки и инсталации за рециклиране на хартиени и пластмасови отпадъци, на дървесни отпадъци, вкл. опаковки от дървесни материали, инсталации за производство на електро и топлоенергия чрез анаеробно разграждане на биоотпадъци, инсталации за изгаряне на биомаса, инсталации за обезвреждане на болнични отпадъци, инсталация за рециклиране на отпадъци от черни метали - леярна, инсталации за оползотворяване на утайки от ПСОВ, съоръжение за третиране на текстилни отпадъци, за които се изисква документ по реда на чл. 35 от ЗУО;
* извършващи дейности по Приложение 1 към чл. 3 т.1 от Закона за отговорността за предотвратяване и отстраняване на екологични щети (ЗОПОЕЩ);
* обекти с издадени решения по Глава шеста от ЗООС.
  + 1. **Въздействие върху околната среда и дейност**

Въздействието от дейността на различните инсталации се оценява чрез анализ на риска върху компонентите и факторите на околната среда, предприетите мерки и действия от операторите за намаляване на негативното влияние върху човешкото здраве и околната среда от работата на обектите.

При извършване на контролната дейност се следи за спазване на нормите за допустими емисии на вредни вещества, изпускани в атмосферния въздух при провеждания мониторинг, спазване на индивидуалните емисионни ограничения и условията, поставени в разрешителните за заустване в повърхностен воден обект, спазване на граничните стойности на нива на шум в съответната територия или устройствена зона, условията и мерките поставени в решенията по ОВОС, изпълнение на условията в КР; изпълнение на мерките за безопасност, заложени в докладите за безопасност и докладите по политиката по предотвратяването на големи аварии за предприятия/съоръжения с висок и с нисък рисков потенциал и разрешителните по управление на отпадъци.

На основните източници влияещи върху качеството на атмосферния въздух в региона се извършва емисионен контрол. Провеждат се собствени непрекъснати измервания (СНИ), собствени периодични измервания (СПИ) и контролни измервания на емисиите на вредни вещества изпускани в атмосферния въздух от неподвижни източници. При констатиране превишение на нормите за допустими емисии, се прилагат административнонаказателни мерки - налагане на санкции по чл. 69 от ЗООС, съставяне на актове за установено административно нарушение, издаване на наказателни постановления, както и съответните предписания за предприемане на необходимите мерки по спазването им с определени срокове.

Задължение на операторите на инсталациите е да поддържат постоянен водооборот на водите, без заустване в повърхностен воден обект.

Броят на проверките, които са планирани за 2023 г. е определен въз основа на  
направена оценка на риска по отношение въздействието върху околната среда. Определените рисковете на всяка една от контролираните инсталации се базира на направен обстоен анализ на наличната информация от проведения контрол на инсталациите през предходните години.

Въздействието от дейността на различните инсталации се оценява чрез анализ на риска върху компонентите и факторите на околната среда, предприетите мерки и действия от операторите за намаляване на негативното влияние върху човешкото здраве и околната среда от работата на обектите.

На територията на област Пазарджик има класифицирани общо **11** предприятия с нисък и висок рисков потенциал по смисъла на глава седма, раздел първи от ЗООС (наричани по-долу СЕВЕЗО предприятия). Към днешна дата осем предприятия са в експлоатация. Едно предприятие не е изградено - ПСНРП – Петролна база на „Леог Газ 80“ ЕООД, гр. Септември. Друго предприятие - ПСНРП – „Марица олио“ АД е спряло производствената дейност в Севезо съоръженията през 2020 г., която към момента не е възобновена. Третото недействащо предприятие/съоръжение – ПСНРП -„Площадка за третиране на отпадъци“ местност „Якуба“, оператор „Людон транс” ЕООД е преустановило дейността за неопределен период.

Пет функциониращи СЕВЕЗО предприятия представляват складови бази и площадки, в които се съхраняват продукти за растителна защита, други химични вещества и смеси, и дейности с отпадъци. Тези обекти се характеризират с ниско до средно ниво на опасност по отношение на основните дейности, извършвани в тях – складиране и съхранение. Другите обекти са производствени предприятия и съоръжения за съхранение на течни горива и втечнени газове. На тези площадки се извършват комплексни дейности, свързани с производството и поддръжката на оборудването, експлоатират се многофункционални съоръжения и инсталации, което обуславя необходимостта от постоянно вътрешно наблюдение и контрол на процесите. В това отношение тези предприятия се характеризират с повишена степен на опасност и това налага по-висока честота на проверките.

Като местоположение, шест от действащите СЕВЕЗО предприятия се намират в населени места, което може увеличи риска или последствията от голяма авария в тези предприятия. Другите са разположени извън населени места и в това отношение са с по-нисък риск.

Поддържането на добро ниво на безопасност налага необходимостта от системен комплексен контрол не само върху операторите на СЕВЕЗО предприятия, а и върху дейностите, извършвани на съседни обекти, изграждането на нови обекти (вкл. такива с обществено предназначение), разрешаването или съгласуването на нови дейности и обособяване на зони с конкретно предназначение.

* + 1. **Съответствие със законодателството**

Анализът на извършвания контрол през последните години показва, че е налице тенденция към изпълнение на изискванията на екологичното законодателство.

Контролната дейност от РИОСВ-Пазарджик се осъществява чрез проверки на място, проверки по документи и оценка на резултати от емисионни измервания. Следи се изпълнението на планове и програми, контролира се изпълнението на условията в издадените Разрешителни документи и съответствие на обектите с екологичното законодателството.

При констатирано отклонение от изискванията на екологичното законодателство и превишение на допустимите емисионни норми и ограничения се дават съответните предписания за предприемане на необходимите мерки за привеждане в съответствие и/ или се прилагат административно наказателни мерки. При констатиране на превишение на допустимите емисионни норми и ограничения, се прилагат административно наказателни мерки - налагане на санкции по чл. 69 от ЗООС.

***Компонент „Въздух“***

Операторите на обекти с точкови източници на емисии в атмосферния въздух през 2022 г. спазваха разпоредбите на Наредба № 6 от 1999 г., относно извършването на собствен мониторинг. Анализът на резултатите от извършения емисионен контрол от операторите показва спазване на определените НДЕ.

Операторите на инсталации използващи разтворители през 2022 г. под ПСКР са представили годишната информации за консумацията на разтворители, както и над ПСКР Плановете за управление на разтворителите.

Операторите на оборудване, заредено с флуоръсъжащи парнищови газове, както използваните флуорсъдържащи парникови газове са представили годишните си отчети и информации.

По отношение на***шума от промишлени дейности****:*

При извършените планови проверки през 2022 г. не са установени превишения на граничните стойности на ниво на шум в околната среда.

***Компонент „води“***

В хода на проверките е установено, че все повече титуляри на разрешителни спазват поставените условия в разрешителните издадени съгласно Закона за водите. Операторите спазват изискванията за провеждане на собствен мониторинг на качеството на заустваните отпадъчни води. При констатирани несъответстивия с екологичните норми се предприемат действия съобразно разпоредбите на ЗВ и ЗООС.

По отношение на ***управление на отпадъците***:

Работи се в изпълнение на ЗУО и подзаконовите му нормативни актове, като главната цел по прилагане на законовата рамка в областта на управление на отпадъците е намаляване на отрицателното въздействие върху околната среда, причинено от образуването и третирането на отпадъци, както и увеличаване отговорностите на замърсителите.

В резултат на засиления контрол на площадки за черни и цветни метали, както и на такива за разкомплектоване на излезли от употреба превозни средства, проверки на масово разпространени отпадъци, отработени масла, гуми и отпадъци от опаковки, инсталации, третиращи отпадъци, получени от трансграничен превоз на отпадъци е постигнато добро съответствие с екологичното законодателство.

***Предотвратяване на промишленото замърсяване и екологична отговорност:***

Операторите с издадени КР спазват изискванията за провеждане на собствен мониторинг на емисиите в атмосферния въздух, на отпадъчните и подземни води, на почви и шум по посочените показатели в КР. За двама от операторите е установено, че оказват пряко влияние върху качеството на водите.

На територията на РИОСВ-Пазарджик няма установени случаи на непосредствена заплаха за възникване на екологична щета и/или екологична щета, поради което няма издадени заповеди за прилагане на превантивни и оздравителни мерки съгласно ЗОПОЕЩ. Операторите попадащи в приложното поле на закона, спазват нормативните изисквания.

Операторите на действащите СЕВЕЗО предприятия с нисък рисков потенциал притежават становища за потвърждаване на пълнотата и съответствието на разработените от тях доклади за политики за предотвратяване на големи аварии с изискванията на наредбата по чл. 103, ал. 9 от ЗООС, а тези с висок рисков потенциал – решения за одобряване на докладите за безопасност по чл. 116 от ЗООС.

Идентифицираните производители на вещества са извършили регистрации в съответствие с *Регламент 1907/2006* REACH.

* + 1. **Регистър на инсталации и дейности с издадени КР**

През 2022 г. има **две** влезли в сила нови комплексни разрешителни. Към 31.12.2022 г. на контролираната територия от РИОСВ-Пазарджик има **21** оператори с издадени КР за **28** инсталации и дейности по Приложение № 4 ЗООС.

След като бяха отчетени и взети под внимание индикаторите/ факторите за типичен риск на обектите с издадено КР са определени: **10** обекта с „висок риск“, **2** със „среден риск“ и **9** обекта с „нисък риск“.

Честотата на проверките през 2023 г. е съобразена с извършения анализ на риска. За обектите с „висок“ и „среден“ риск са заложени проверки веднъж годишно.

В таблицата по-долу са дадени всички оператори на територията на РИОСВ-Пазарджик с издадено КР, определеният им „рисков потенциал“ и заложената за 2023 г. честота на проверки:

|  |  |  |  |  |  |  |
| --- | --- | --- | --- | --- | --- | --- |
| *№* | ***Оператор*** | ***Инсталации и съоръжения*** | ***№***  ***на издадено***  ***КР*** | ***Рисков потенциал*** | ***Честота на провер-ките*** | ***Забележка*** |
| 1 | Биовет” АД,  гр. Пещера | Инсталация за производство на фармацев-тични продукти | 28-Н0-И0-А8-ТГ2/2021 | висок | Всяка година | Предвидена 1 проверка през 2023 г. |
| 2 | „Биовет”АД, гр. Пещера за „Когенерираща централа“ | Горивна инсталация с номинална топлинна мощност, превишаваща 50 MW. | КР № 419-Н0/2011 г. | Нисък | Веднъж на  3 години | Предвидена е 1 проверка през 2023 г. |
| 3 | „Ди Ес Смит България”АД, гр.Пазарджик | инсталация за производство на хартия и картон | 114-Н1-И1-А3-ТГ1/2019г. | висок | Всяка година | Предвидена е 1 проверка през 2023 г. |
| 4 | „Панагюрска медна компания” АД, гр. София | Инсталация за производство на катодна мед и цинков сулфат | КР № 117/ 2006 г. | висок | Всяка година | Предвидена е 1 проверка през 2022 г. |
| 5 | „Елхим Искра” АД, гр.Пазарджик | Инсталация за производство на акумулаторни батерии | № 137-Н1-И0-А1/2018г | висок | Всяка година | Предвидена е 1 проверка през 2023г. |
| 6 | „Илма-Ил” ООД,  гр. Пазарджик | Инсталация за интензивно отглеждане на птици – кокошки носачки | 278-Н1-И0-А1/2018 г. | нисък | Веднъж на  3 години | Предвидена е 1 проверка през 2023г. |
| 7 | „ЗХ Белово” АД, гр. Белово | инсталация за производство на хартия | 136-Н0-И0-А2/2018г. | висок | Всяка година | Предвидена е 1 проверка през 2023 г. |
| 8 | „Свиком” АД, гр. Пазарджик | Инсталация за интензивно отглеждане на свине за угояване и Инсталация за интензивно отглеждане на свине майки | КР № 374-Н1/2010 г. | среден | Всяка година | Не е предвидена проверка през 2023г, тъй като инсталацията е временно изведена от експлоатация. |
| 9 | „Асарел Медет” АД, гр.Панагюрище | Инсталация за производство на електролитна мед | № 404-Н0-И0-А5/2018г. | нисък | Веднъж на  3 години | Предвидена проверка през 2023г. |
| 10 | ЕТ „Ангелов-Иван Ангелов“ | Инсталация за интензивно отглеждане на птици – кокошки носачки | КР № 388-Н0/2010 г. | нисък | Веднъж на  3 години | Не е предвидена е 1 проверка през 2023г. |
| 11 | „Аргус С“ ООД,  гр. Пазарджик | Инсталация за интензивно отглеждане на подрастващи кокошки - носачки | КР № 445-Н1/2013 г. | нисък | Веднъж на  3 години | Не е предвидена проверка през 2023 г. |
| 12 | „Промишлени системи“ ООД, гр. Пазарджик | Площадка за съхраняване на опасни отпадъци | КР № 464-Н0/2013 г. | нисък | Веднъж на  3 години | Не е предвидена проверка през 2023 г. |
| 13 | „Регионално депо за БО за общините Стрелча и Панагюрище“ с оператор община Панагюрище | Регионално депо за битови отпадъци „Панагюрище” за общините Панагюрище и Стрелча | КР № 434-Н0/2012 г. | висок | Всяка година | Предвидена 1 проверка през 2023 г. |
| 14 | „Регионално депо за неопасни отпадъци от регион Пазарджик, Клетка 1“, община Пазарджик | Регионално депо за неопасни отпадъци от регион Пазарджик | КР № 509-Н0/2015 г. | висок | Всяка година | Предвидена е една проверка през 2023 г. |
| 15 | „Грийнбърн” ЕООД,  гр. София | Инсталация за производство на енергия от отпадъци и биомаса | КР № 558-Н0/2017 | висок | Всяка година | Предвидена 1 проверка през 2023 г. |
| *16.* | „БИОВЕТ“ АД гр. Пещера | Инсталация за производство на фармацевтични продукти, площадка поземлен имот с идентификатор 56277.503.283 по кадастрална карта на гр. Пещера | КР № 571-Н0/2019 г. | висок | Всяка година | Предвидена 1 проверка през 2023 г. |
| 17. | „ЛЮДОН ТРАНС“ ЕООД,  гр. София | Инсталация за обезвреждане на опасни отпадъци, Инсталация за обезвреждане на неопасни отпадъци, Инсталация за временно съхраняване на опасни отпадъци, Инсталации за оползотворяване или комбинация от оползотворяване и обезвреждане на неопасни отпадъци. | КР № 576-Н0-И0-А0/ 2019г. | нисък | Веднъж на  3 години | Не е предвидена е проверка през 2023 г. |
| 18. | ЗП „Неджим Хюсейн“ | Инсталация за интензивно отглеждане на свине майки и прасета за угояване | КР № 574-Н0/2019 г. | нисък | Веднъж на  3 години | Не е предвидена проверка през 2023 г. |
| *19.* | „Екобулхарт“ ЕООД, гр. Пазарджик | Инсталация за грубо очистване на вторична хартия (велпапе и смесена) с произход от неопасен битов отпадък | КР № 599-Н0-И0-А0/2021г. | висок | Всяка година | Предвидена е 1 проверка през 2023 г |
| 20 | „Огняново К“, гр. София, площадка с. Огняново | Инсталация за производство на негасена вар в регенеративна пещ TFL | КР № 601-Н0/2022 г. | среден | Веднъж на две години | Предвидена е 1 проверка през 2023г |
| 21 | „Грийнбърн„ ЕООД, гр. Ловеч, площадка гр. Пещера | Депо за опасни отпадъци | КР № 610-Н0/2022г. | нисък | Веднъж на  3 години | Предвидена е 1 проверка през 2023г |

През 2023 г. са заложени **15** проверки на оператори с издадени комплексни разрешителни.

* + 1. **Регистър на СЕВЕЗО обекти**

|  |  |  |  |  |
| --- | --- | --- | --- | --- |
| ***№*** | ***Наименование на предприятието*** | ***Оператор*** | ***Класификация на обекта съгласно чл. 103 от ЗООС*** | ***Степен на опасност***  ***(Н/С/В)*** |
| 1 | „Склад за съхранение на химични вещества и смеси – Претоварна гара“, землището на гр.Панагюрище | „АСАРЕЛ МЕДЕТ” АД | Нисък рисков потенциал | Н |
| 2 | „Промишлена площадка Асарел“, местност „Асарел“, землище на гр. Панагюрище | „АСАРЕЛ МЕДЕТ” АД | Нисък рисков потенциал | С |
| 3 | „Складова база за продукти за растителна защита“, гр. Пазарджик, местност „Татар мезар“ | „АГРОГАРАНТ” ООД | Нисък рисков потенциал | С |
| 4 | „Складова база за продукти за растителна защита”, гр. Пазарджик, ул. "Царица Йоана" № 6 Е | „АГРОФАРМ” ООД | Нисък рисков потенциал | С |
| 5 | „Складова база за продукти за растителна защита“, землище на с.Величково, общ.Пазарджик | „АГРОКЕМИКЪЛ” ЕООД | Нисък рисков потенциал | Н |
| 6 | „Основна площадка”, гр.Пещера, ул. „Петър Раков” № 39 | „БИОВЕТ” АД | Нисък рисков потенциал | В |
| 7 | „Импрегнация 2000” АД, гр.Белово | „ИМПРЕГНАЦИЯ” 2000” АД | Нисък рисков потенциал | С |
| 8 | „Петролна база”, землище на с. Варвара, общ. Септември | „ЛЕО ГАЗ 80” ЕООД | Нисък рисков потенциал | Предприятието не е изградено |
| 9 | „Площадка за третиране на отпадъци“, гр.Пазарджик, м. „Якуба“. | „ЛЮДОН ТРАНС“ ЕООД | Нисък рисков потенциал | преустановена дейност за неопределен период |
| 10 | „Предприятие за производство на растително масло“, местност „Татар мезар“, гр. Пазарджик | „МАРИЦА ОЛИО” АД | Нисък рисков потенциал | Преустановено производство |
| 11 | „Орика Мед България” АД, землище на гр.Панагюрище | „ОРИКА МЕД БЪЛГАРИЯ” АД | Висок рисков потенциал | В |

* + - 1. **Списък на групите от СЕВЕЗО обекти, при които е възможен ефектът на доминото съгласно чл. 116 з, ал. 1 от ЗООС**

Към днешна дата на територията на област Пазарджик не са идентифицирани групи от СЕВЕЗО обекти, при които е възможен ефект на доминото.

* + - 1. **Списък на СЕВЕЗО обектите, при които определени външни рискове или източници на опасност биха могли да увеличат риска или последствията от голяма авария в тези предприятия/съоръжения.**

Пет работещи СЕВЕЗО предприятия на територията на област Пазарджик са разположени в населени места или близо до тях. Това са:

- 2 складови бази за продукти за растителна защита в промишлената зона на град Пазарджик, с оператори „Агрофарм“ ООД и „Агрогарант“ ООД;

- склад за химични вещества и смеси на „Асарел-Медет“ АД, претоварна гара в град Панагюрище;

- производствено предприятие на „Биовет“ АД в гр. Пещера

- производствено предприятие на „Импрегнация 2000“ АД в гр. Белово.

Тези обекти се намират близо до други промишлени обекти, обекти с обществено предназначение, жилищни райони и транспортни пътища. Различни природни и антропогенни външни източници на опасност биха могли да увеличат риска или последствията от голяма авария в предприятията/съоръженията.

Три други Севезо предприятия са извън населени места:

* Складова база за продукти за растителна защита на „Агрокемикъл“ ЕООД в землището на с. Величково, общ. Пазарджик
* Промишлена площадка на „Асарел-Медет“ АД, местност „Асарел“, община Панагюрище
* Предриятие на „Орика Мед България“ АД, местност "Ламашко дере", община Панагюрище

Външните източници на опасност за тези предприятия са дейности, извършвани в съседните земеделски и горски територии, и природни бедствия характерни за тези райони.

**2.3.5. Регистър на инсталации с действащи разрешителните за емисии на парникови газове.**

В публикувания от ИАОС регистър на инсталации с действащи разрешителните за емисии на парникови газове са включени следните инсталации, които са на територията на РИОСВ – Пазарджик:

- „Биовет“ АД, Производство на ветеринарно-медицински продукти и хранителни добавки, гр. Пещера, ул. „Петър Раков“ №39;

- „Ди Ес Смит България“ АД, Производство на хартия, картон и велпапе, с. Главиница;

- „Завод за хартия Белово“ АД, Производство на хартия, гр. Белово.

Обектите са включени в плана за контролна дейност за 2023г.

1. **Изпълнение на плана за преходната година** 
   1. **Цели, които е трябвало да постигнем**

Заложените специфични цели в плана на РИОСВ-Пазарарджик за 2022 година са изпълнени:

* Изпълнява се предвидения емисионен контрол от операторите, като оценката на представените доклади от проведени собствени периодични измервания на емисиите на вредни вещества изпускани в атмосферния въздух от неподвижните източници на работните им площадки показват спазване на емисионните норми, с изключение на един оператор за едно изпускащо устроиство на горивна инсталация.
* Контрол на оператори, ползватели и вносители на хладилно, климатично и/или термопомпено оборудване, заредено с озоноразрушаващи вещества и флуорирани парникови газове.
* Постигнато е подобрение качеството на пречистените отпадъчни води.
* Не е установено експлоатация на инсталация по Приложение № 4 от ЗООС без наличие на издадено КР.
* Операторите на инсталации с издадено КР са предприели мерки за постигане на висока степен на опазване на околната среда, както и съответсвие на работата на инсталациите с най-добрите налични техники за съответния промишлен отрасъл.
* Определени са превантивни и оздравителни мерки за предотвратяване и отстраняване на възможни случай на непосредствена заплаха за възникване на екологични щети и/или възникване на екологични щети от операторите по смисъла на ЗОПОЕЩ.
* Спазват се ограниченията или забраните за вещества, включени *Регламент (ЕС) 2019/1021*, относно устойчивите органични замърсители и вещества, включени в Приложение XIV и Приложение XVII на *Регламент (ЕО) 1907/2006* (REACH).
* Спазваат се задълженията за регистрация по Регламент (ЕО) 1907/2006 (REACH), вкл. недопускане на производство, пускане на пазара и/или употреба на вещества без извършена регистрация, когато такава се изисква, и на задълженията за предоставяне на разширени информационни листове за безопасност и спазване на условията, посочени в тях.
* Чрез извършения контрол от страна на въоръжената охрана на резерватите не са констатирани нарушения в същите.
* Намалено е отрицателното въздействие върху защитените зони чрез поставяне на условия в решения по оценка за съвместимост и осъществения контрол за изпълнението им.
* Добро състояние на повърхностните и подземни води чрез извършвания контрол на обектите с издадени разрешителни за заустване по Закона за водите и комплексни разрешителни по чл. 117 от ЗООС, формиращи отпадъчни води със съдържание на приоритетни и приоритетно опасни вещества.
* Изпълнени са целите заложени в плана за миналата година по фактор „отпадъци” относно:
* спазване на условията в издадените разрешителни по ЗУО за извършване на дейности по третиране на отпадъци.
* спазване на условията в издадените регистрационни документи по ЗУО за извършване на дейности по третиране на отпадъци.
* Не се допуска извършване на нерегламентирани дейности с отпадъци и да се приведат обектите съгласно изискванията на ЗУО.
* Не се допуска извършване на дейности по третиране на отпадъци и в нарушения на поставените условия в издадените разрешения и регистрационни документи по ЗУО. Не са констатирани нарушения по изпълнение на условията в издадените разрешения и регистрационни документи по ЗУО.
* Не се извършва нерегламентирано изгаряне на отпадъци. Не е констатирано нерегламентирано изгаряне на отпадъци. Спазват се нормативните изисквания.
* Недопускане на незаконен превоз на отпадъци и спазване на изискванията на Регламент (ЕО) № 1013/2006 относно превози на отпадъци. *Осъществява се ежедневен контрол по спазване на изискванията за трансграничен превоз на отпадъци по Регламент (ЕО) № 1013/2006 посредством ежедневната информация от Националният координационен център. През 2022г. в сравнение с 2021г. закъсненията за изпращане на изискващите се документи - Приложение VII на Регламент (ЕО) № 1013/2006 или приложение №52 – предварително уведомление за трансграничен превоз на отпадъци по реда на Наредба №1/2014г. значително са намалели. Само три дружества са допуснали закъснение, за което са предприети необходимите мерки и са дадени предписания, не по-късно от един ден от деня на натоварване, да изпращат в РИОСВ копие на попълнен формуляр по Приложение VII на Регламент (ЕО) № 1013/2006, подписан в поле 12 от лицата, уреждащи превози или приложение №52 – предварително уведомление за трансграничен превоз на отпадъци от Наредба №1/2014г. за реда и образците, по които се предоставя информация за дейностите по отпадъците, както и реда за водене на публични регистри.* Дадените предписания се изпълняват.
* Изпълнение на задълженията на кметовете на общини по чл. 19, ал. 3 от ЗУО относно управление на отпадъците, образувани на територията на общината – 48 проверки (Справка 3.4.1). При допускане на пропуски при изпълнение на задълженията на кметовете на общини по чл. 19, ал. 3 от ЗУО относно управление на битови и строителни отпадъци, образувани на територията на общината са дадени предписания, които са изпълнени в срок. Не е изпълнено 1 предписание от кмет на община за почистване на замърсени с отпадъци терени, за което е съставен 1 АУАН. Съставени са 2 АУАН по чл.19, ал.3, т.15 ЗУО на кмет на община за допускане и непредотвратяване възникването на нерегламентирани сметища на територията на община.
* Постигане на устойчиво намаляване на употребата на определени  
  пластмасови продукти за еднократна употреба.
* Контролират се дейности по закриване и рекултивация на всички депа на територията на областта с прекратена експлоатация.
* Извършен е мониторинг на складовете и Б-Б кубовете за съхраняване на негодни и забранени продукти за растителна защита.
  1. **Входна, изходна информация и резултати.**

През 2022 г. регистрираните обекти за контрол на територията контролирана от РИОСВ-Пазарджик са **1559**. Проверени са всички заложени в плана за контролната дейност обекти - **425,** от които:

* 59 по Закона за опазване на околната среда (39 бр. по решения по ОВОС: 15 бр. КР; 5 бр. СЕВЕЗО);
* 92 по Закона за водите.
* 69 по Закона за чистотата на атмосферния въздух.
* 193 по Закона за управление на отпадъците.
* 23 по Закона за защита от вредното въздействие на химичните вещества и смеси.
* 2 по Закона за защита от шума в околната среда;

Проверени са ланираните обекти в направеление БРЗТЗ, от които:

* 22 по Закона за биологичното разнообразие;
* 16 по Закона за защитените територии;
* 6 по Закона за лечебните растения;
* 3 по Закон за генетично модифицираните организми.
* 2 по Закона за отговорността за предотвратяване и отстраняване на екологични щети.

45 от предвидените за проверка през 2022 г. обекти подлежат на контрол по два и повече закона относими към съответните компоненти на околната среда и фактори, които им въздействат. 42 от тях ще бъдат проверени комплексно по няколко компонента и/или фактори (инсталации, не попадащи в обхвата на Приложение № 4 от ЗООС) – Справка 3.10.

През **2022** г. са извършени **682** **планови проверки и 369 извънредни проверки.** За констатирани административни нарушения на ЗООС и специализираните закони по опазване на околната среда от РИОСВ – са съставени **29** акта за установяване на административно нарушение е са издадени **35** наказателни постановления, с които на нарушителите са наложени имуществени санкции и глоби в общ размер на **135 100** **лв.**

* 1. **Оценка**

Планът за контролната дейност на РИОСВ-Пазарджик за 2022г. е изпълнен на **100%**.

През 2022 годината са извършени всички заложени планови проверки по компоненти и фактори на околната среда – **682.**

Проверени са всички заложени в плана обекти за контрол – **425**, като по компоненти и фактори са проверени:

|  |  |  |  |  |
| --- | --- | --- | --- | --- |
| **Компонент на околната среда/ фактор** | **Брой проверени обекти през 2022г. от общ броя контролирани обекти** | **Брой планирани за контрол обекти през 2022г.** | **Брой обекти, на които са издадени наказателни постановления** | **Брой обекти с предприети действия за преустановяване на нарушението** |
| Води | 103/ 226 | 92 | 7 | 13 |
| Въздух | 93/ 445 | 69 | 0 | 27 |
| Отпадъци | 226 / 794 | 193 | 0 | 77 |
| Почви | 23/ 87 | 23 | 0 | 2 |
| ОХВ | 25/ 109 | 23 | 0 | 1 |
| Севезо | 5/ 11 | 5 | 0 | 3 |
| КР | 15/ 19 | 15 | 1 | 4 |
| ЗОПОЕЩ | 3/ 41 | 3 | 0 | 2 |
| ЗБР, ЗЛР, ЗЗТ и ЗГМО | 65/ 320 | 47 | 6 | 6 |
| Шум | 7/ 45 | 2 | 1 | 3 |
| ОВОС и ЕО | 58/39 | 39 | 1 | 4 |

През годината са извършени и **369** извънредни проверки във връзка с: жалби и сигнали; проверки за последващ контрол по изпълнение на дадени предписания, по заповеди на министъра на околната среда и водите; областни управители; съдебни органи и др. по подадени заявления за издаване на разрешително по ЗУО; за пломбиране на съоръжения; за налагане или отмяна на санкции; и по постъпили уведомления за инвестиционни предложения и др.

Създадена е добра организация относно проследяване сроковете на дадените предписания, което позволява своевременно извършване на проверка след тяхното изтичане и съчетаване на плановите и извънредните проверки. Прилагат се мерки за текущо следене степента на изпълнение на плана от всяко направление и своевременно наваксване на забелязаното изоставане. Създадената организация позволи да бъдат постигнати добри резултати по изпълнение на плана за контролната дейност при продължаващата извънредна обстановка в страната

Прави впечатление запазващата се тенденция за висок брой на извънредните проверки спрямо плановите, които съставляват 35 % от всички проверки, като обаче за 2022 г. се наблюдава лек спад в броя на извършените извънредни проверки в сравнение с изминали периоди.

Регистърът на обектите, подлежащи на контрол от страна на РИОСВ-Пазарджик се актуализира ежегодно. Общият брой на контролираните обекти през 2023 г. е с 27 повече в сравнение с 2022 г., поради установяване на нови обекти на територията контролирана от РИОСВ.

1. **Планирано изпълнение за годината**

Общият брой на всички обекти, които подлежат на контрол и проверки съгласно законодателството по опазване на околната среда на територията на област Пазарджик общият брой е **1586.**

В Плана за контролната дейност за 2023г. са заложени общо **680** проверки по компоненти и фактори на околната среда (включително по компоненти и фактори, като част от комплексни проверки). Проверки по два или повече компоненти на околната среда – 46, от които 44 комплексни проверки.

За 2023 година се планира да бъдат проверени обекти в сферата на хранително-вкусовата и преработвателна промишленост, дървопреработвателната и мебелна промишленост, площадки за ТДОЧЦМ, авторемонтните услуги, рудодобив, фармацевтичната промишленост, биоразнообразие, защитените територии, третиране на отпадъци, вкл. трансграничен превоз на отпадъци по Регламент (ЕО) №1013/2006 и други.

Общият брой на контролираните обекти по компоненти и фактори, включени в плана на РИОСВ-Пазарджик през 2023 г. е **442** и са определени след анализ на риска, постигнатите резултати от осъществения контрол през 2022 г. и в съответствие с нормативните изисквания. Класифицирането на обектите е извършено съгласно критериите и индикаторите от указанията на МОСВ за изготвяне на годишния план. От тях:

* 57 по Закона за опазване на околната среда (36 бр. по решения по ОВОС и ЕО, 15 бр. КР; 6 бр. СЕВЕЗО);
* 93 по Закона за водите;
* 69 по Закона за чистотата на атмосферния въздух;
* 190 по Закона за управление на отпадъците;
* 21 по Закона за почвите
* 20 по Закона за защита от вредното въздействие на химичните вещества и смеси;
* 1 по Закона за защита от шума в околната среда;
* 29 по Закона за биологичното разнообразие;
* 12 по Закона за защитените територии;
* 6 по Закона за лечебните растения;
* 4 по Закона за отговорността за предотвратяване и отстраняване на екологични щети;
* 3 по Закон за ограничаване изменението на климата.
* 4 по Закон за генетично модифицираните организми.

**67** са предвидени за контрол обекти по два и повече закона относими към съответните компоненти на околната среда и фактори, които им въздействат. **44** от тях ще бъдат проверени комплексно по няколко компонента и/или фактори (инсталации, не попадащи в обхвата на Приложение № 4 от ЗООС) – Справка 3.10.

* 1. **Приоритети**

Приоритетите за планираната контролна дейност на инспекцията са изведени на основание извършения анализ на риска на всички контролирани обекти за въздействието им върху околната среда, като са отчетени законовите изисквания (в т.ч. и новите промени в нормативната уредба) и указанията на МОСВ за 2023 г.

Приоритетите за контрол са:

* 1. **Въздух.** Планирани са проверки (Справка 3.1.):
  1. По Регламент (ЕО) № 1005/2009 - оператори на хладилно, климатично и/или термопомпено оборудване, заредено с R-22 и/или R-12, в количество от 3 kg до 30 kg или повече – *няма такива обекти.*
  2. По Регламент (ЕС) № 517/2014, в т.ч.:

1.2.1. На оператори на хладилно оборудване, със зареден хладилен агент R-404A/R-507A в количества от 10 kg или повече. От 1 януари 2020 г. влезе в сила забрана за употреба на свежи флуорсъдържащи парникови газове, с потенциал на глобално затопляне от 2500 или повече, в хладилно оборудване с количество на зареждане от 40 t CO2 eq или повече, съгласно чл. 13, §3, ал. 1 от Регламент (ЕС) № 517/2014 за флуорсъдържащите парникови газове – предвидени са **17** проверки.

1.2.2. На ползватели на R-404A/R-507A (сервизни фирми и техници), за спазване на забраната, посочена в т.1.2.1 – предвидени са **4** проверки.

1.2.3. На вносители на хладилно, климатично оборудване и пени за спазване на забраните по чл. 11, §1 и Приложение III, т.т. 11-14 и т. 16 от Регламент (ЕС) № 517/2014 – На територията на РИОСВ-Пазарджик няма установени дистрибутори и фирми, които търгуват с HFC. При установяване на такива лица ще се извършат проверки.

1.2.4. На оператори на хладилни камиони и ремаркета за спазване на чл. 3, §4, чл. 4 и чл. 6 от Регламент (ЕС) № 517/2014. Съгласно дефиницията в Регламента „хладилен камион“ е моторно превозно средство с маса надвишаваща 3.5 тона, което е оборудвано с хладилно устройство – предвидена е **1** проверка.

1.2.5. На дистрибутори/фирми, които търгуват с HFC, за спазване на изискванията по чл. 6, §3 и чл. 11, §4 от Регламент (ЕС) № 517/2014. На територията на РИОСВ-Пазарджик няма установени дистрибутори и фирми, които търгуват с HFC. При установяване на такива лица ще се извършат проверки.

1.3. На общините за изпълнение на заложените мерки в Плановете за действие към общинските програми по чл. 27 от ЗЧАВ – предвидени са **3** проверки.

1.4. На големи горивни и средни горивни инсталации в общините с нарушено КАВ по показатели ФПЧ и серен диоксид. Предвиден е контрол на **1** (една) ГГИ („Биовет“ АД – Когенерираща инсталация) с издадено КР и на **2** (две) нови средни горивни инсталации СГИ („Орика мед България“ АД и „Братя Коцеви“ ООД) по *Наредбата за ограничаване на емисиите на определени замърсители, изпускани в атмосфеата от средно горивни инсталации,* действащи на територията на област Пазарджик

1.5. Ежеседмично ще се следи на интернет сайтове за реклама на хладилни агенти - вещества, които нарушават озоновия слой(забранени за търговия и употреба от 01.01.2015 г.) и флуорсъдържащи парникови газове в бутилки за еднократна употреба (вносът е забранен от 4 юли 2007 г.) или пък предлагани на по-ниски цени и при необходимост – предприемане на действия в рамките на компетенциите на РИОСВ – ежемесечно ще се проследява в интернет сайтове за реклама на хладилен агент (забранени за търговия и употреба от 01.01.2015г.) и флуорсъдържащи парникови газове в бутилки за еднократна употреба (вносът е забранен от 4 юли 2007 г.) или предлагане на по-ниски цени. Ще се извърши извънреден контрол при необходимост.

* **2.** **Води.** Ще бъде извършен контрол (Справка 3.2.):

2.1. На обекти с издадени разрешителни за заустване на отпадъчни води и комплексни разрешителни – предвидени са **56** проверки, в т.ч. на:

• обекти, в т.ч. и канализационни системи на населени места, селищни и курортни образувания, потенциални замърсители на водите на Черно море, приоритетно в зоните за къпане в активния туристически сезон за Черноморието и на други обекти с натоварване в активния туристически сезон (напр. планински курорти) – *няма такива обекти на територията на РИОСВ-Пазарджик;*

• на производствени обекти, които са потенциални източници на приоритетни и приоритетно опасни вещества, във връзка с разпоредбите на чл. 151, ал. 4, т. 5 от ЗВ и чл. 103 от Наредба № 1/11.04.2011 г. за мониторинг на водите – **8** предвидени проверки;

• канализационни системи на населени места, селищни и курортни образувания с големина над 2 000 е.ж., с изградена селищна ПСОВ, за проверка на съответствие с изискванията, вкл. и по отношение на провеждане на мониторинг, в съответствие с чл. 19 от Наредба № 6 за емисионни норми за допустимото съдържание на вредни и опасни вещества в отпадъчните води, зауствани във водни обекти, на обектите, заустващи отпадъчни води в повърхностни водни обекти и по отношение на изпълнение на задълженията да изпращат информация в ИАОС за количествата генерирани утайки от селищни ПСОВ, състава им и начина на оползотворяването им – предвидени са **5** проверки ;

• канализационни системи на населени места, селищни и курортни образувания с големина над 2 000 е.ж., с неизградена селищна ПСОВ или невключена в ПСОВ канализационна мрежа, с цел предприемане на действие за изграждане на необходимата инфраструктура – **7** проверки.

2.2. На други обекти, в т.ч. на:

• обекти, формиращи отпадъчни води, без разрешителни, с цел предприемане на действие за издаване на разрешителни – *няма такива обекти*;

• обекти, потенциални замърсители на водни тела, за които са установени отклонения в качеството на повърхностните води и е отправено искане от БД за извършване на контрол по конкретни показатели – *няма такива обекти.*

Броят на обектите в приложената таблица 3.2. (включва и обекти формиращи отпадъчни води заустващи в канализационни системи, дифузни източници, депа, насипища, хвостохранилища и други) е формиран съгласно разпоредбите на чл. 151, ал. 4 от ЗВ и Одитен доклад № ОУА – 1812/2018г. с препоръки към РИОСВ – Пазарджик.

* **3. Отпадъци и почви.**  Приоритетите за контрол са:

3.1. На всички инсталации, третиращи отпадъци, получени от трансграничен превоз по нотификации съгласно Регламент (ЕО) № 1013/2006 - предвидени **2** обекта (Справка 3.4.3)

3.2. На всички лица, извършващи превози на отпадъци по общите информационни изисквания на чл. 18 от Регламент (ЕО) № 1013/2006 – предвидени **23** обекта (Справка 3.4.3).;

3.3. На всички оператори и инсталации, третиращи опасни отпадъци - **61** обекта (Справка 3.4.3);

3.4. За спазване на нормативните изисквания и недопускането на нерегламентираното изгаряне на отпадъци, в периода на отоплителния сезон (ноември – април), с висок приоритет на нерегламентираното изгаряне на ИУГ, отработени масла, отпадъци от текстил, дървени дограми и други лесно запалими материали - **13** обекта (Справка 3.4.3) ;

3.5. На инсталации за изгаряне и/или съвместно изгаряне на отпадъци за спазване на нормативните изисквания - **18** обекта (Справка 3.4.3);

3.6. На съществуващи депа, на които се депонират производствени или опасни отпадъци, които не съответстват на нормативните изисквания - няма такива обекти;

3.7. За спазване изискванията на чл. 72, ал. 2 от ЗУО. РИОСВ най-малко веднъж годишно проверяват лицата, притежаващи разрешение по чл. 67, за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по прилагането му - **71** обекта (Справка 3.4.3);

3.8. По издадените заповеди за заплащане на продуктова такса за предходната отчетна година за всички потоци МРО, като се осъществи проверка на всички лица, включени в заповедите за неизпълнение. Проверките да се извършват в срок до 30 април като се определи наличие/липса на задължение за заплащане на продуктова такса и нейния размер - **2** обекта(Справка 3.4.3);

3.9. По издадените заповеди за заплащане на продуктова такса през настоящата отчетна година за всички потоци МРО, като се осъществи проверка на лицата, включени в заповедите за неизпълнение. Проверките да се извършват след 1 юни като се определи наличие/липса на задължение за заплащане на продуктова такса и нейния размер - **1** обект(Справка 3.4.3);

3.10. Дейността на лица, извършващи рециклиране на отпадъци от пластмасови опаковки - **8** обекта (Справка 3.4.3)

3.11. За спазване изискванията на чл. 10, ал.ал. 3, 4 и 5 от Наредбата за изискванията за третиране на излезли от употреба гуми - 10 обекта (Справка 3.4.3);

3.12. За изпълнение задълженията на кметовете на общини по чл. 19, ал. 3, т. 15 от ЗУО – **12** обекта (Справка 3.4.1);

3.13. За изпълнение задълженията на кметовете на общини по чл. 10 от Наредба за разделно събиране на биоотпадъци и третиране на биоразградимите отпадъци за предотвратяване образуването на биоотпадъци, разделно събиране и оползотворяване на биоотпадъците на територията на общината - **12** обекта (Справка 3.4.1);

3.14. За спазване изискванията на чл. 11 от Наредбата за управление на строителни отпадъци и за влагане на рециклирани строителни материали за възложителите на СМР и/или на премахването на строежи, включително на пътища и на железопътни линии, да осигуряват селективното разделяне и материалното оползотворяване на неопасните СО, образувани при тези дейности, в количествата и в сроковете по [Приложение № 7](https://web6.ciela.net/Document?documentId=2137178691&dbId=0&iconId=1&edition=2147483647) от Наредбата - 12 обекта (Справка 3.4.1)

3.15. На общините за изпълнение на заложените мерки в Плановете за действие към общинските програми за управление на отпадъци по чл. 52 от ЗУО. - 12 обекта (Справка 3.4.1).

* **4. Предотвратяване на промишленото замърсяване**
  1. На оператори,които извършват дейности по Приложение № 1 от ЗОПОЕЩ и съответната подзаконова нормативна уредба. Ще се извърши контрол с цел спазване изискванията на Наредба № 1 от 29.10.2008 г. за вида на превантивните и оздравителните мерки и изпълнение на задълженията на операторите по чл. 17, ал. 1 от ЗОПОЕЩ. – **4** проверки (Справка 3.7.1.).

4.2. На оператори, които извършват дейности по Приложение № 4 от ЗООС и съответната подзаконова нормативна уредба (предвидени са общо **15**), и по-специално на: На оператори на горивни инсталации, извършващи дейности по т. 1.1. от Приложение № 4 на ЗООС във връзка с нарушаване качеството на околната среда – предвидена е **1** проверка.

1. **Предотвратяването на големи аварии с опасни вещества и ограничаване на последствията от тях (СЕВЕЗО).** Целеви групи – оператори на предприятия, класифицирани с нисък и висок рисков потенциал по чл. 103, ал. 2 или ал. 5 от ЗООС. Контролен орган - комисията по чл. 157а, ал. 2 от ЗООС (Комисията).

Планиран е контрол по отношение на:

5.1. Извличане на поуки от аварии, разпространение на знания, придобити от научени уроци. Проверява се как операторите проследяват възникналите аварии, аварийни ситуации и инциденти на територията на предприятието, вкл. дали операторът е взел мерки за събиране на информация свързана с инциденти и аварии, разпоредби, гарантиращи, че засегнатите или потенциално засегнатите страни ще бъдат незабавно уведомени за промишлената авария и че след възникване на аварията връзката ще бъде поддържана, обучения, тренировки и проиграване на вътрешния авариен план. Ще се проверят 6-те обекта, включени в програмата за планирани проверки на СЕВЕЗО предприятия за 2023 г. (Справка 3.8.1.).

5.2. Изготвяне на информация за засегнатата общественост. Ще се осъществи контрол на това, дали е предоставена актуална информация на засегнатата общественост, както и на обектите с обществено предназначение, които могат да бъдат засегнати в случай на голяма авария, и съседните предприятия. До каква степен операторът на предприятието е отразил адекватно коя е засегнатата общественост, използвал ли е най-подходящото средство за комуникация с нея, постигнато ли е изискването за „ясна и разбираема информация“. Ще се проверят 6-те обекта, включени в програмата за планирани проверки на СЕВЕЗО предприятия за 2023 г. (Справка 3.8.1.).

5.3. Документацията на операторите изготвена ли е съгласно изискванията на Глава седма, раздел първи от ЗООС? Ще се осъществи контрол изпълнено ли изискването от страна на оператора за преразглеждане на политиката за предотвратяване на големи аварии (ППГА) и системата за управление на мерките за безопасност (СУМБ), и при необходимост последващо актуализиране на ДППГА, както и актуализиране на доклада за безопасност (ДБ) най-малко веднъж на всеки 5 години и вътрешния авариен план (ВАП) на подходящи интервали не по-дълги от 3 години. Ще се проверят 6-те обекта, включени в програмата за планирани проверки на СЕВЕЗО предприятия за 2023 г. (Справка 3.8.1.).

**6. Химикали**

По фактор химикали приоритетите за контрол са:

6.1. По Регламент (ЕС) 2017/852 относно живака. Целеви групи – оператори, които използват живак, смеси на живака или живачни съединения за разрешена употреба (за производство на продукти или в производствени процеси). Контрол за установяване на условия на екологосъобразно междинно съхранение на живак, смеси на живака или живачни съединения - на територията на РИОСВ-Пазарджик няма лица, попадащи в обхвата на регламента. При установяване задължени лица ще се извършат проверки

6.2. По Регламент (ЕО) 1907/2006 REACH.Целеви групи - производители, вносители и потребители по веригата, в т.ч.:

• На производители и вносители на наноматериали за извършена регистрация по Регламент (ЕО) 1907/2006 REACH. Ще се извърши извънреден контрол (на място или по документи, вкл. в интернет пространството) за идентифициране на нови или потенциални производители или вносители на такива материали.

• Проверки в рамките на Единадесетия хармонизиран европейски проект на Форума на ECHA (REF-11) за контрол на информационните листове за безопасност (ИЛБ). Целта на контролната дейност по проекта е да се оцени дали отговорните лица са актуализирали и са предоставили ИЛБ в съответствие с новите изисквания на Приложение II към Регламент REACH, изменен с Регламент (ЕС) 2020/878. Проектът е насочен към веществата и смесите, пуснати на пазара, главно върху разделите на ИЛБ, които са изменени с Регламент (ЕС) 2020/878. Проверките ще обхванат всички фирми, включени в програмата за планирани проверки по ЗЗВВХВС – **20** бр. (Справка 3.8.2.).

• Изготвяне на рискови профили за химични вещества/фирми, показали несъответствия с изискванията на Регламент (ЕО) 1907/2006 REACH. Сътрудничество с Агенция „Митници“ в контекста на инструкцията за взаимодействие. Целева група: вносители на опасни химикали. Ще се извърши контрол (на място или по документи, вкл. в интернет пространството) за идентифициране (установяване) на евентуални несъответствия. Проверките ще обхванат фирмите, включени в Справка 3.8.2.

• На ограниченията на вещества от Приложение XVII на REACH (напр. диизоцианати), вкл. след нотификации от Комисията за защита на потребителите (КЗП) за вещества в изделия. Планирани са проверки на **3** потенциални потребителя на такива вещества (Справка 3.8.2.).

• На вещества, предмет на разрешаване (Приложение XIV на REACH), след достигане на съответната дата на забрана. Приоритет се дава на веществата с издадени разрешения през 2021 г. или 2022 г. Ще се извърши контрол (на място или по документи) за идентифициране (установяване) на евентуални потенциални потребители на такива вещества.

6.3. По Регламент (ЕС) 2019/1021 относно устойчивите органични замърсители (УОЗ).Целеви групи – производители на изделия, вносители и потребители надолу по веригата. Контрол на ограниченията/забраните за употреба на устойчиви органични замърсители, вкл. новите УОЗ вещества. Планирани са проверки на **3** потенциални потребителя на такива вещества (Справка 3.8.2.).

6.4. По Регламент (ЕО) 2019/1020 относно надзора на пазара. Целеви групи - производители, вносители, потребители по веригата, изключителни представители, дистрибутори, доставчици на услуги за обработка на поръчки, доставчици на услуга на информационното общество и крайни ползватели (потребители извън всяка търговска или стопанска дейност, занаят или професия). Планирани са **2** проверки (Справка 3.8.2.).

**7. ОВОС и ЕО**

Приоритетите при осъществяване на плановия контрол през 2023 г. са:

* На планове за изпълнение на мерки по чл. 96, ал. 1, т. 8 от ЗООС и по изпълнение на условията от решението по ОВОС – (предвидени са 6 проверки) и в решенията за преценяване на необходимостта от извършване на ОВОС – предвидени са 15 проверки. (Справка 3.6)
* По изпълнение на условия, мерки и ограничения в становища по ЕО и решения за преценяване на необходимостта от извършване на ЕО - предвидени са 3 проверки.
* Относно правно действие на решения/становища по ОВОС и ЕО – предвидени са 12 (Справка 3.6.).
  1. **Цели**

Въз основа на описаните в т. 4.1. приоритети, целите на контролната дейност на РИОСВ-Пазарджик през 2023г. са:

**По-здравословна околна среда:**

* Намаляване на вредните вещества (замърсители) емитирани в атмосферния въздух чрез контрол върху състоянието и експлоатацията на обектите с източници на емисии – **59** проверки.
* Намаляване на неблагоприятното въздействие от изменение на  
  климата , чрез осъществяване на засилен контрол на оператори за спазване изискванията на *Регламент (ЕО) №517/2014 за флуорсъдържащите парникови газове* - **36** проверки.
* Намаляване нивата на шум – предвидена е **1** проверка.
* Подобрение качеството на пречистените отпадъчни води:
* За обектите с разрешителни за заустване: 1) по отношение на изпълнение на условията в разрешителните, съгласно изискванията на чл. 26 от Наредба № 2 за издаване на разрешителни за заустване на отпадъчни, води във водни обекти и определяне на индивидуалните емисионни ограничения на точкови източници на замърсяване, 2) по отношение на изпълнение на задълженията за предоставяне на доклад за изпълнението на условията в издадените им разрешителни, съгласно чл. 48, ал. 1, т. 12 от ЗВ и 3) по отношение на други приложими изисквания – **56** проверки;
* За обекти, формиращи битово - фекални отпадъчни води (в т.ч. канализационни системи на населени места, селищни и курортни образувания) и пречиствателните станции към тях да се извършва проверка по отношение на наличие, вид и експлоатационна готовност за работа на стъпало за обеззаразяване на пречистените отпадъчни води (преди заустването им в повърхностния воден обект), съгласно чл. 127, ал. 4 от Закона за водите, като вида на съоръжението (хлориране, озониране, UV или друго (посочва се какво конкретно)) – **12** проверки;
* за обекти, за които се установява, че с отпадъчните си води формират емисии на приоритетни и приоритетно опасни вещества, общи и специфични замърсители, които не са включени в разрешителното да се изисква предприемане на действия за изменение на разрешителното за заустване – през 2022г. не са планирани проверки **– 8** проверки.
* За предприемане на действие за издаване на разрешителни на обекти формиращи отпадъчни води - с изтекли разрешителни и с процедура по преиздаване – предвидени са **9** проверки.
* Планирано е изготвяне на указателни писма за предоставяне на необходимите данни във връзка с предстоящото докладване Директива 91/271/ЕИО за пречистване на отпадъчните води от населените места.

• Предотвратяване вредното въздействие от опасни химични вещества и смеси върху човешкото здраве.

* Спазване ограниченията или забраните за вещества, включени *Регламент (ЕС) 2019/1021*, относно устойчивите органични замърсители и вещества, включени в Приложение XIV и Приложение XVII на *Регламент (ЕО) 1907/2006* (REACH) – **5** проверки.
* Спазване на задълженията за регистрация по Регламент (ЕО) 1907/2006 (REACH), вкл. недопускане на производство, пускане на пазара и/или употреба на вещества без извършена регистрация, когато такава се изисква, и на задълженията за предоставяне на разширени информационни листове за безопасност и спазване на условията, посочени в тях **– 20** проверки.
* Спазване на изискванията за съхранение на химикали, с цел опазване на човешкото здраве и околната среда **- 20** проверки.
* Изпълнение на изискванията на глада седма, раздел първи от ЗООС относно контрола на опасностите от големи аварии – **6** проверки.
* Спазване изискванията заложени в издадените комплексни разрешителни по смисъла на глава седма, раздел втори от ЗООС с цел опазване на човешкото здраве и околната среда - **15** проверки.
* Контрол за спазване изискванията на нормативната уредба в областта на Екологичната отговорност на оператори, които извършват дейности по Приложение № 1 от ЗОПОЕЩ. Контролът ще обхване **4** оператора по смисъла на ЗОПОЕЩ.

• Насърчаване и устойчиво потребление и производство.

* Да не се допуска неизпълнение на условията в издадените разрешения и регистрационни документи за извършване на дейности по третиране на отпадъци по ЗУО - **121** проверки
* Да не се извършва нерегламентирано изгаряне на отпадъци – **31** проверки
* Недопускане на незаконен превоз на отпадъци и спазване на изискванията на Регламент (ЕО) № 1013/2006 относно превози на отпадъци – **23** обекта.

- Контрол на кметовете на общини по чл. 19, ал. 3 от ЗУО относно управление на отпадъците, образувани на територията на общината – **48** проверки.

- Постигане на устойчиво намаляване на употребата на определени  
пластмасови продукти за еднократна употреба - **4** проверки.

- Контрол на търговци и брокери на отпадъци - **4** проверки.

- Контрол на лица, извършващи дейности по събиране и транспортиране на отпадъци, вкл. трансграничен превоз на отпадъци по Регламент №1013/2006г. - **5** проверки.

* Ефективен контрол върху състоянието на складовете с негодни за употреба ПРЗ и Б-Б кубовете на територията на област Пазарджик – **7 обекта.**
* Ефективен контрол относно състоянието на почвите при извършване на дейностите по дадените концесии за добив и първична преработка на подземни богатства - рудници и кариери – **5 обекта.**
* **8** пункта за мониторинг на почвите, като част от Националната система за мониторинг на околната среда.
* Контрол по изпълнение на проектите за рекултивация на общинските депа за ТБО с преустановена дейност на територията на областта – **10 обекта.**

• Опазване, поддържане и възстановяване на биологично разнообразие

- Опазване на защитени зони и защитени територии – предвидени са **110** проверки.

- Опазване на видове, включени за Червената книга на България със статут „критично застрашен“ – **3** проверки.

* + Устойчивото ползване на биологични ресурси – **6** проверки.
  + Опазване на защитени животински видове и защитените дървета – **23** провреки.
  + Недопускане незаконно отглеждане и/или дейности с ГМО организми – **4** провереки.

• Ограничаване въздействието върху околната среда при реализация на нови обекти:

- проверки на условията поставени в решенията по ОВОС – 6 проверки.

- проверки на условията поставени в решенията за преценяване необходимостта от извършване на ОВОС – 15 проверки.

- проверки по изпълнение на условия, мерки и ограничения в становища по ЕО и решения за преценяване на необходимостта от извършване на ЕО - предвидени са **3** проверки.

- проверки за правно действие на решения/становища по ОВОС и ЕО – предвидени са **12** проверки.

**4.3. Процедури за планови и извънпланови проверки**

Планови проверки се извършват въз основа на изготвен Годишен план за контролната дейност на РИОСВ, утвърден от министъра на околната среда и водите.

Извънплановите проверки са реагиращи – по жалби, сигнали, при бедствени и аварийни ситуации, и специални – по разпореждане на други държавни органи.

Извършването на проверките(планови и извънпланови) се осъществява, като ежеседмично се съставя график за проверки. Извънредните проверки, свързани с аварийни или бедствени ситуации се осъществяват незабавно и в максимално кратък срок след получаване на сигнала, при необходимост съвместно с представители на други институции.

Процедурите за проверки са:

* определяне вида на проверката – превантивен контрол, текущ контрол (проверка изпълнение на условията в разрешителните или емисионен контрол по въздух/води) или последващ (проверка изпълнението на дадени предишни предписания), ако операторът се контролира по няколко компонента и фактора или по издадено Комплексно разрешително, се извършва екипна/комплексна проверка. Комплексните проверки на обекти без издадено КР се извършват след издадена заповед на директора на РИОСВ-Пазарджик с определяне на координатор на проверката и списък на експертите, участници в проверката. Координаторът на проверката уведомява оператора на обекта писмено или по телефона за датата и целта на проверката;
* подготовка за проверката - проверява се актуалното състояние на проверявания обект в Търговския регистър; запознаване с естеството на производство основни инсталации и съоръжения, наличие на пречиствателни съоръжения; проверява се за наличие на решение по ОВОС, ЕО и ОС, издадени разрешителни (за заустване на отпадни води, за дейности с отпадъци и др.); извършва се преглед на протоколи от предходни проверки; проверяват се представени резултати от собствен и контролен мониторинг; анализират се получени жалби и сигнали от физически или юридически лица срещу дейността на оператора.; проверява се за извършени административни нарушения и инциденти в предишен период, както и поведението на оператора спрямо дадените предписания, наложените санкции и др.; провеждане на консултация с юрист – при необходимост.
* извършване на проверката – посещение на обекта; провеждане на предварителен разговор с ръководството на фирмата или оторизиран представител, който се ръководи от координатора – при необходимост; извършване на проверката от екипа експерти; изготвяне на констативен протокол от координатора, с отразени констатации (допуснати нарушения) и дадени предписания. Изготвяне на доклад за резултатите от проверката от координатора, които след утвърждаване от директора на РИОСВ се публикува на интернет страницата на инспекцията;
* последващи действия – при нарушения на екологичното законодателство се предприемат административно-наказателни мерки – АУАН, санкция;
* доклад до директора за определяне на наказателната отговорност или прилагане на принудителна административна мярка – затваряне на производствена дейност/инсталация или част от инсталация;
* връчване на акта по приложената административна мярка.

На операторите с издадени КР се извършват планови проверки, в които участват експерти по компоненти и фактори на околната среда и при необходимост експерти от Басейнова дирекция за ИБР Пловдив. Координаторът на проверката отговаря за цялостната организация и провеждане на проверката.

Важен етап от извършването на плановите проверки на инсталации с издадени КР е подготовката за проверката: изготвяне на чек-листи с контролираните условия, анализиране на наличната информация за инсталацията – резултати от собствен мониторинг, резултати от предишни планови и извънпланови проверки, изпълнение на предписания, наложени санкции, брой на постъпили основателни жалби/сигнали.

Основната проверка на операторите с издадени КР се извършва на площадката на инсталацията след издадена заповед на Директора на РИОСВ-Пазарджик.

Точната дата и продължителността на проверката се определят по вътрешноадминистративен ред, за което писмено се информират операторите. Координаторът изготвя за всяка отделна проверка заповед и чек-листи с условията на комплексните разрешителни. По време на проверката се извършва контрол по изпълнение на условията и сроковете определени в комплексните разрешителни, след което се обобщават резултатите и изготвя констативен протокол, като се взема предвид информацията от попълнените чек–листи от експертите. При необходимост, с констативния протокол се дават предписания и се следи за тяхното изпълнение.

При установяване на административни нарушения координаторът на проверката съставя акт за установяване на административни нарушения и прави предложение за налагане на имуществена санкция. Процедурата по извършване на плановата проверка се счита за приключила след изготвяне на доклад за проверката, в който се описват направените констатации, установените несъответствия/нарушения, дадените предписания, резултатите от последващия контрол, предприетите административнонаказателни мерки от РИОСВ-Пазарджик.

Извънплановите проверки на инсталациите с издадени КР са свързани с последващ контрол по изпълнение на дадените предписания или постъпили жалби и сигнали.

**4.4. Процедури за сътрудничество и координация с други контролни органи**

При изпълнението на служебните си задължения, експертите на РИОСВ-Пазарджик извършват съвместни проверки с други компетентни органи - Общински администрации, Областна администрация, Регионална здравна инспекция (РЗИ), Басейнови дирекции за управление на водите, Изпълнителна агенция по горите (ИАГ), Областна дирекция по безопасност на храните (ОДБХ), Областна дирекция на МВР – икономическа полиция и др.

В случай, че проверката се извършва по повод жалба или сигнал, засягащ компетенциите и на други национални, или регионални органи, същите се уведомяват и поканват да участват със свои представители в нея. Когато не е възможно провеждането на съвместна проверка, а при извършен контрол са констатирани нарушения, както на екологичното законодателство, така и на нормативните актове от компетентността на друг държавен орган, РИОСВ изпраща на съответния компетентен орган информация за направените констатации и резултатите от проверката за сведение, с цел последващо координиране на по-нататъшните действия.

При жалби и сигнали за замърсяване на воден обект се прилагат Указанията за  
координация и комуникация между регионалните инспекции по околна среда и водите и басейнова дирекция за съвместни действия при извършване на проверки, утвърдени със заповед на министъра на околната среда и водите.

Контролът по изпълнение на задълженията на операторите на предприятия, класифицирани с нисък или висок рисков потенциал се извършва от комисия по чл. 157а, ал. 2 от ЗООС, включваща представители на РИОСВ, РДПБЗН, РД на МВР, РД „Инспекция по труда” и кметове на общини, на чиято територия се намира съответното предприятие. Комисията се назначава със заповед на министъра на околната среда и водите и работи по утвърден годишен план въз основа на системна оценка на опасностите в обектите. Членовете на комисията проверяват в рамките на своите компетенции дейността на оператора на предприятието/съоръжението и попълват констатациите в чек-лист. За извършената проверка председателя на комисията изготвя доклад до Министъра на околната среда и водите и съгласно изискванията на чл. 157б, ал.2, т. 2, буква „б” от ЗООС публикува на сайта на РИОСВ информация за датата на  
последно извършените проверки на СЕВЕЗО обектите.

Друга процедура, в която експертите на РИОСВ-Пазарджик ежегодно участват са Държавните приемателни комисии за въвеждане в редовна експлоатация на строежите по отношение спазването на екологичните правила и норми.

Ежегодно експерт на РИОСВ-Пазарджик взема участие в комисиите по чл. 17, ал.1, т. 1 от Закона за опазване на земеделските земи, назначени със заповед на министъра на земеделието и горите, след предварително изпратен дневен ред от съответната областна дирекция “Земеделие“.

Експертите на РИОСВ-Пазарджик участват съгласно своята компетентност в различни комисии, назначавани със заповеди на съответните кметове, включително и в лесоустройствени съвещания и комисии във връзка с приемане на изготвени горскостопански планове.

РИОСВ си взаимодейства с [Главна дирекция "Лабораторно-аналитична дейност"](http://eea.government.bg/bg/about/directorates/lad)(ГД ЛАД) и Регионалните лаборатории в Пазарджик, Пловдив и Стара Загора към ИАОС във връзка с текущия емисионен контрол.

Във връзка с работата по опазване на защитените територии и зони и биоразнообразието в региона, РИОСВ-Пазарджик работи в тясно сътрудничество с ДЛС, ДГС, „Зелени балкани“, ЗЖУ-Пловдив, НПО и БДЗП(Българско дружество за защита на птиците), в резултат на което при необходимост се извършват съвместни контролни проверки, предоставя се информация и се оказва необходимото съгласно компетенциите съдействие, както от тяхна, така и от наша страна.

**4.5. Процедури за преглед/актуализация на плана**

Процедурите за преглед на плана обхващат действия, относно стриктно попълване на регистъра за извършените проверки и дадени предписания, предприети административнонаказателни мерки, както и предприемане на превантивни и коригиращи действия за постигане целите и показателите от планираните проверки.

Планирането на проверките е осъществено по тримесечия. Това налага допълнително координиране и планиране на проверките в рамките на всеки месец от периода.

При констатиране на забавяне или неизпълнение на плана при месечните справки се анализират причините и се предприемат коригиращи действия за преодоляване на изоставането. Актуализация на плана ще бъде предприета при наличието на обективни причини, промени в нормативната уредба и такива, свързани с човешкия фактор.

За осигуряване изпълнението на плана и осъществяване на по-добра координация между експертите при комплексните проверки всяка седмица се изготвя план-график за предстоящите проверки, като се съвместяват извънредни и планови проверки според посоката и приоритетността им. Извършените проверки и дадени предписания ежедневно се регистрират в електронен регистър. Проследяването на изпълнението на плана се осъществява чрез междинно отчитане – седмичните оперативки и месечни справки.

**Приложение: Таблична част**

1. Регистри на обектите за контрол
2. Планирани обекти за контрол през 2023 г.
3. Програми за планирани проверки по компоненти и фактори на околната среда
   1. Въздух
   2. Води
   3. Почви
   4. Управление на отпадъците
   5. Биологично разнообразие и Национална екологична мрежа (НЕМ)
   6. ОВОС и ЕО
   7. Контрол по предотвратяване на промишлено замърсяване
   8. СЕВЕЗО и химикали
   9. Ограничаване изменението на климата
   10. Комплексни проверки